title: Dominik Paris

text: Kaudella 2013–2014 hän voitti Lake Louisen syöksylaskun. Kaudella 2014–2015 hän oli kolmas Lake Louisen supersuurpujottelussa. Val Gardenassa hän sijoittui syöksylaskussa kolmanneksi ja supersuurpujottelussa toiseksi. Santa Caterinan syöksylaskussa hän oli kolmas. Kitzbühelissä hän voitti supersuurpujottelun ja oli syöksylaskussa toinen. Maailmancupin kokonaiskilpailussa hän sijoittui seitsemänneksi, supersuurpujottelun maailmancupissa toiseksi ja syöksylaskun maailmancupissa viidenneksi. Kaudella 2015–2016 hän oli toinen Jeongseonin syöksylaskussa ja Chamonix'n alppiyhdistetyssä. Hän voitti Chamonix'n syöksylaskun. Kvitfjellissä hän voitti syöksylaskun ja oli kolmas supersuurpujottelussa. Hän sijoittui maailmancupin kokonaiskilpailussa kuudenneksi, syöksylaskucupissa kolmanneksi ja alppiyhdistetyn cupissa neljänneksi.


title: Dominik Paris

text: Kaudella 2016–2017 Paris oli kolmas Val d'Isèren ja Santa Caterinan supersuurpujotteluissa ennen kuin voitti Kitzbühelin syöksylaskun. Aspenissa hän voitti syöksylaskun ja oli toinen supersuurpujottelussa. Syöksylaskucupissa hän sijoittui kolmanneksi, supersuurpujottelucupissa neljänneksi ja maailmancupin kokonaiskilpailussa kahdeksanneksi. Kaudella 2017–2018 hän voitti Bormion syöksylaskun ja oli samassa lajissa toinen Garmisch-Partenkirchenissä. Syöksylaskucupissa hän sijoittui neljänneksi. Kaudella 2018–2019 hän oli kolmas Lake Louisen syöksylaskussa ja Beaver Creekin supersuurpujottelussa. Bormiossa hän voitti sekä syöksylaskun että supersuurpujottelun. Hän voitti Kitzbühelin syöksylaskun ja sijoittui supersuurpujottelussa kolmanneksi.


title: Nykänen

text: Nykänen on suomalainen sukunimi. Tunnettuja Nykäsiä ovat:


title: Valtioseuraanto

text: Valtioseuraanto on tapahtuma, jossa valta päättää tietyn maantieteellisen alueen kansainvälisistä suhteista siirtyy edeltäjävaltiolta seuraajavaltiolle. Näin tapahtui esimerkiksi Neuvostoliiton hajotessa 1991 ja Venäjän ilmoitettua toimivansa sen jatkajavaltiona muun muassa kansainvälisissä järjestöissä ja sopimuksissa. Määräämisvallan siirtyminen valtiolta toiselle voi johtua valtion hajoamisesta, itsenäistymisestä, valtion osa-alueen liittämisestä toiseen valtioon tai valtioiden yhdistymisestä. Kokonaisseuraannossa edeltäjävaltio lakkaa kokonaan olemasta valtio ja osittaisseuraannossa se jatkaa suvereenina valtiona. Valtioseuraannon perusteella ei voi olettaa kaikkien aluetta koskevien oikeuksien ja velvollisuuksien siirtyvän seuraajavaltiolle, vaan käsite kuvaa oikeusvaikutusten lähdettä. Valtioseuraanto-käsitteeseen ei sisälly valtion nimen, hallituksen tai perustuslain muuttuminen.


title: Valtioseuraanto

text: Kokonaisseuraannossa edeltäjävaltion koko omaisuus siirtyy seuraajalle riippumatta sen sijaintipaikasta ja siitä, onko se kiinteistöjä vai irtaimistoa. Osittaisseuraannossa vain siirtyvällä alueella oleva julkinen omaisuus vaihtaa omistajaa. Omaisuuden rasitteet säilyvät yleensä entisellään. Valtioiden hajoamiseen liittyy usein ongelmia määritellä, mikä valtio saa edeltäjävaltion arkistot ja ulkomailla olevan julkisen omaisuuden.


title: Valtioseuraanto

text: Kokonaisseuraannossa myös velat siirtyvät valtiolta toiselle, ellei siirtyvä alue saa autonomiaa eli taloudellista itsemääräämisoikeutta, jolloin vastuu veloista pysyy aluehallinnolla. Osittaisseuraannossa velat pyritään yleensä jakamaan suhteellisuusperiaatetta noudattaen. Osittaisseuraannossa velan siirtoon tarvitaan velkojavaltion suostumus.


title: Valtioseuraanto

text: Valtioseuraannon vaikutuksista valtiosopimuksiin ei ole pystytty sopimaan kansainvälisesti yksityiskohtaisesti, mutta oikeuskirjallisuudessa ja valtiosuhteiden käytännössä on vakiintunut joitakin yleisiä periaatteita. Maantieteellisiä alueita koskevat valtiosopimukset pysyvät yleensä voimassa. Näin tekevät muun muassa rajasopimukset ja käyttöoikeussopimukset. Esimerkiksi Kansainliitto oli sitä mieltä, että Suomea sitoi Ahvenanmaan demilitarisoinnista 1856 tehty sopimus Venäjän, Ranskan ja Englannin välillä. Siihen nojaten Kansainliitto ratkaisi Suomen ja Ruotsin välisen kiistan Ahvenanmaan asemasta. Poliittisiksi katsottavat valtiosopimukset eivät sido seuraajavaltiota. Sellaisia ovat vaikkapa allianssit, ystävyyssopimukset sekä poliittiset ja taloudelliset liitot. Poliittisten ja alueita koskevien sopimusten osalta käytäntö on melko vakiintunut, mutta muiden valtiosopimusten seuraanto pitää ratkaista tapauskohtaisesti.


title: Valtioseuraanto

text: Kansainvälisten järjestöjen jäsenyys ei siirry automaattisesti seuraajavaltiolle, vaan se riippuu uuden valtion halukkuudesta, järjestön peruskirjan säännöksistä ja toisten sopijavaltioiden hyväksymisestä. Yhdistyneiden kansakuntien jäsenyyden siirtymisestä on järjestön yleiskokouksen oikeudellinen komitea päätynyt kolmeen noudatettavaan periaatteeseen:


title: Valtioseuraanto

text: Tarve sääntöjen luomiseen valtioseuraantoja varten ilmeni 1950- ja 1960-luvuilla, kun kymmeniä valtioita itsenäistyi. Vuonna 1978 valmistui Wienin yleissopimus valtioseuraannosta sopimusasioissa. Se pohjautuu Yhdistyneiden kansakuntien yleiskokouksen 1947 perustaman Kansainvälisen oikeuden toimikunnan ("International Law Commission," ILC) työhön. Yleissopimus koskee valtioiden välisiä kirjallisia sopimuksia. Sen mukaan rajasopimusten ja valtioservituuttien voimassaolo jatkuu valtioseuraannosta huolimatta. Yleissopimuksen säännökset käsittelevät yksityiskohtaisesti asiat, jotka liittyvät valtion hajoamiseen, yhdistymiseen tai valtion osan siirtymiseen toiseen valtioon. Lisäksi yleissopimus käsittelee valtioseuraantoa juuri itsenäistyneen valtion kannalta. Pääperiaatteena on, ettei edeltäjävaltion solmimat sopimukset sido uutta valtiota.


title: Valtioseuraanto

text: Vuonna 1983 valmistui Wienin yleissopimus valtioseuraannosta valtion omaisuuden, arkistojen ja velkojen kannalta. Sitä sovelletaan äskettäin itsenäistyneisiin valtioihin, valtion hajoamiseen, valtioiden yhdistymiseen, valtion osan siirtoon toiseen valtioon ja valtion osan irrottautumiseen valtiosta. Yleissopimuksen mukaan valtioseuraannon vaikutusalaa määritettäessä noudatetaan kohtuusperiaatetta. Siten esimerkiksi juuri itsenäistynyt valtio ei vastaa edeltäjävaltion veloista, mutta yleisesti seuraajavaltiolle siirtyy suhteellinen osuus edeltäjävaltion veloista. Edeltäjävaltiossa oleva kiinteä omaisuus siirtyy seuraajavaltiolle samoin kuin alueella tapahtuvaan toimintaan liittyvä irtaimisto. Alueeseen ja alueen hallinnointiin liittyvät arkistot siirtyvät seuraajavaltiolle.


title: Valtioseuraanto

text: Yleissopimuksista ja vuosien kuluessa syntyneestä valtiokäytännöstä huolimatta valtioseuraantoon liittyvät oikeudelliset säännöt ovat melko vakiintumattomat. Valtiot toimivat paljolti pragmaattisesti ja saattavat tarvittaessa sivuuttaa yleissopimukset ja yleisperiaatteet.


title: Microsoft Dynamics

text: Microsoft Dynamics on Microsoftin toiminnanohjausjärjestelmiin keskittynyt tuoteperhe. Siihen kuuluvat Microsoft Dynamics NAV (ent. Navision) ja Microsoft Dynamics 365 Operations (ent. AX). Microsoft Dynamics NAV on suunnattu kasvaville ja keskisuurille yrityksille ja Microsoft Dynamics 365 Operations suuremmille yrityksille.


title: Maamar Mamouni

text: Maamar Mamouni (s. 28. helmikuuta 1976 Tours, Ranska) on ranskalais-algerialainen entinen jalkapalloilija. Keskikentällä pelannut Mamouni pelasi suurimman osan urastaan Ranskassa ja erityisesti Le Havressa.


title: Maamar Mamouni

text: Mamouni edusti Algerian maajoukkuetta vuosina 1999–2005 pelaten 30 ottelua, joissa syntyi kaksi maalia. Hän pelasi ensimmäisen maaottelunsa 6. kesäkuuta 1999 Tunisiaa vastaan.


title: Maamar Mamouni

text: Mamouni oli mukana vuosien 2000 ja 2004 Afrikan kisoissa.


title: Barry

text: Barry voi tarkoittaa seuraavia:


title: Atrophia Red Sun

text: Atrophia Red Sun on puolalainen death metal -yhtye, joka on perustettu vuonna 1995 Krakovassa, Puolassa.Entiset jäsenet


title: Painfull Love

text: Painfull Love on puolalaisen doom/death metal -yhtye Atrophia Red Sunin ensimmäinen studioalbumi, joka on julkaistu vuonna 1995.


title: Fears

text: Fears on puolalaisen doom/death metal -yhtye Atrophia Red Sunin toinen studioalbumi, joka on julkaistu vuonna 1997.


title: Twisted Logic

text: Twisted Logic on puolalaisen death metal -yhtye Atrophia Red Sunin kolmas studioalbumi, joka on julkaistu vuonna 2003.


title: Pekka Jokinen

text: Pekka Jokinen voi tarkoittaa seuraavia:


title: Lara Molinari

text: Lara Molinari (s. 16. joulukuuta 1970 Milano) on italialainen sarjakuvapiirtäjä.


title: Lara Molinari

text: Molinarin sarjakuvaura alkoi 1990-luvun alussa. Hänen tunnetuimmat työt ovat Aku Ankka -sarjakuvat. Molinarin ensimmäinen Suomessa julkaistu sarjakuva oli "Kerran keksityt keksinnöt" -tarina Aku Ankan taskukirjan numerossa 186. Molinari toimii myös mainospiirtäjänä sarjakuvien ohella.


title: Isien Usko

text: Isien Usko (Faith of Our Fathers) on Kanadassa Torontossa kerran viikossa ilmestyvä uskonnollinen lehti, jota julkaisee St. Mary´s Evangelical Lutheran Church (Pyhän Marian evankelisluterilainen seurakunta). Se on merkittävin kanadansuomalaisten uskonnollisten yhteisöjen julkaisemista lehdistä. Muun muassa Leo Glad on ollut lehden päätoimittaja.


title: Rush

text: Rush voi tarkoittaa ainakin seuraavia:


title: Zelva

text: Zelva (, ; ; ) on pieni kaupunkityyppinen taajama ja samanniminen piiri Hrodnan alueen eteläosissa Valko-Venäjällä. Zelvan taajama sijaitsee linnuntietä vajaa 90 kilometriä Hrodnasta kaakkoon. Lähimmät kaupungit ovat Vaukavysk lännessä ja Slonim idässä.


title: Zelva

text: Zelvan keskustaajaman väkiluku oli lokakuun 2009 väestönlaskussa 7 396 ja koko Zelvan piirin 19 119.


title: Zelva

text: Taajaman pohjoisosissa on Zelvan rautatieasema (sijainti ) ja kaakkoislaidalla Hrodnan alueen suurin tekoallas (pinta-ala 1 190 ha).


title: Roberto Vian

text: Roberto Vian (s. 20. helmikuuta 1965) on italialainen sarjakuvapiirtäjä, joka on kotoisin Venetsiasta.


title: Roberto Vian

text: Roberto Vian on itseoppinut sarjakuvapiirtäjä ja aloitti ammatimaisen piirtämisen 1990-luvun alussa. Hiemän jälkeen tämän hän hakeutui Disneyn piirtäjäakatemiaan, missä hän hioi taitojaan Giovan Battista Carpin ja Giorgio Cavazzanon johdolla. Vuodesta 1992 lähtien on Vian on piirtänyt sarjoja Disneyn eri julkaisuihin. Vian toimii myös mainosgraafikkona.


title: Roberto Vian

text: Ensimmäinen Suomessa julkaistu sarjakuva oli "Roope-setä ja maustetie" Aku Ankan taskukirjan numerossa 166.


title: We Made It

text: We Made It on Busta Rhymesin promosingle, jolla vierailee myös Linkin Park. Kappaleen oli tarkoitus sisältyä Busta Rhymesin kahdeksannelle studioalbumille "Back on My B.S.", mutta kappaletta ei lopulta lisätty albumille, koska albumi julkaistiin eri levy-yhtiön kautta kuin "We Made It" -kappale. Kappaleen tuottamisesta vastaavat Cool & Dre sekä Linkin Parkin Mike Shinoda. Single julkaistiin 29. huhtikuuta 2008, ja se debytoi Billboard Hot 100 -listan sijalla 65.


title: We Made It

text: Kappale löytyy myös Madden NFL 09 -pelin soundtrackilta.


title: Agavekolibri

text: Agavekolibri ("Taphrolesbia griseiventris") on Perun kotoperäinen kiitäjälintu. Se on sukunsa ainoa laji. Se elää suppeahkolla alueella Perun luoteisosan Andeilla, Cajamarcan eteläosista läntiseen Huánucoon. Władysław Taczanowski kuvaili lajin holotyypin Paucalista vuonna 1883.


title: Kiilanokkakolibri

text: Kiilanokkakolibri ("Schistes geoffroyi"), myös "Augastes geoffroyi", on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Pohjois-Venezuelasta Kolumbiaan, Ecuadoriin, Peruun ja Boliviaan. Lajista tunnetaan kolme alalajia. Jules Bourcier kuvaili lajin holotyypin Kolumbian La Roblesta vuonna 1843.


title: Münchenin kaupunginmuseo

text: Münchenin kaupunginmuseo () on Münchenin ja sen asukkaiden historiaa dokumentoiva, kokoava ja esillepaneva museo. Kaupungin arkistonhoitaja Ernst von Destouches perusti museon 29. heinäkuuta 1888, ja se sijaitsee myöhäisgoottilaisessa asevarastossa.Keskiajalla Münchenin kaupunki kaavoitti tulevan museon tontin ensin vaunuvarastoksi, sitten paloasemaksi ja lopulta kaupungin vilja-aitaksi. Kolmikerroksinen tiilirakennus valmistui viimein vuosina 1491-1496 muurarimestari Lukas Rottalerin valvonnan alaisuudessa, ja se oli kaupungin suurin myöhäiskeskiajan rakennusprojekti heti Frauenkirchen ja Altes Rathaus -tanssisalin jälkeen.


title: Münchenin kaupunginmuseo

text: Rakennusta kutsuttiin aluksi viljavarastoksi sen alkuperäisen käyttötarkoituksen mukaan, mutta pian vuonna 1520 siitä ruvettiin käyttämään nimitystä asevarasto, koska siellä säilytettiin kaupungin sota-ajan aseistusta. Kaupunki ei päivittänyt tätä aseistusta, joten kun vuoden 1848 kapinassa Münchenin asukkaat valtasivat asevaraston, he löysivät vain vanhentunutta aseistusta, josta ei ollut kapinassa hyötyä.


title: Münchenin kaupunginmuseo

text: Asevaraston pihalle avattiin 1800-luvun alussa köyhien soppakeittiö amerikkalaiskeksijä ja Rumfordin kreivi Benjamin Thompsonin aloitteesta, ja siellä tarjoiltiin köyhille Rumfordin keittoa.


title: Münchenin kaupunginmuseo

text: Münchenin kaupungin omistamista taideteoksista arvokkaimmat ovat Erasmus Grasserin vuonna 1480 veistämät Morris-tanssija-patsaat (). Morris-tanssi on alun perin maurilaista alkuperää oleva loikkiva tanssi, jota myöhemmin tanssittiin myös Münchenin herttuan rakennuttamassa suuressa tanssisalissa Altes Ratshausissa, jota varten patsaat oli veistetty. Salissa oli näytillä hallitsijasuvun vaakunat, ja sitä koristivat yli sata kilpeä. Patsaat löydettiin uudestaan 1900-luvun alussa.


title: Paratiisikolibri

text: Paratiisikolibri ("Loddigesia mirabilis") on Perun kotoperäinen kiitäjälintu. Se on sukunsa ainoa laji. Se elää maan pohjoisosan Utcubambajoen itäpuolella Amazonasissa. Jules Bourcier kuvaili lajin holotyypin Chachapoyasista vuonna 1847.


title: Kambodžan erityistuomioistuin

text: Kambodžan erityistuomioistuin tai punakhmer-tuomioistuin (Extraordinary Chambers in the Courts of Cambodia, ECCC) on Phnom Penhissä sijaitseva Yhdistyneiden kansakuntien ja Kambodžan hallituksen perustama erityistuomioistuin. Sen tarkoituksena on syyttää Punaisten khmerien johtajia ja henkilöitä, jotka olivat suurimmassa vastuussa 17. helmikuuta 1975–6. tammikuuta 1979 tapahtuneista joukkotuhonnasta, rikoksista ihmisyyttä vastaan ja sotarikoksista. Vaikka YK oli apuna tuomioistuimen luomisessa, se on silti itsenäinen kambodžalainen tuomioistuin, jossa on kuitenkin kansainvälistä edustusta.


title: Kambodžan erityistuomioistuin

text:
Vuonna 1997 Kambodžan hallitus pyysi YK:ta avustamaan punaisten khmerien johtohenkilöiden saamisessa tuomiolle. Neljä vuotta myöhemmin Kambodžan kansalliskokous hyväksyi lain uuden tuomioistuimen perustamiseksi. YK ja Kambodža pääsivät sopimukseen tuomioistuimen toiminnasta kesäkuussa 2003. Virallisesti tuomioistuin perustettiin vuoden 2006 alussa.
Pahamainen vankilanjohtaja Kang Kek Ieu eli Duch oli ensimmäinen punakhmer-johtaja, joka saatiin oikeuteen. Hänen oikeudenkäyntinsä alkoi marraskuussa 2007. Heinäkuussa 2010 hänelle langetettiin 35 vuoden vankeusrangaistus murhista, kidutuksesta, raiskauksista ja rikoksista ihmisyyttä vastaan. Duch kärsii rangaistuksesta 19 vuotta.


title: Kambodžan erityistuomioistuin

text: Kambodžalaiset ovat valittaneet tuomioistuimen hitaudesta. Osa viivästyksistä on johtunut Kambodžan oikeusjärjestelmä, joka on heikko ja poliittiselle painostukselle altis. Kambodžassa ei ole kunnollista järjestelmää edes yksinkertaisille oikeustapauksille, kun kansanmurhatuomioistuimen tapaukset ovat huomattavan monimutkaisia. Lisäksi kaikki Kambodžan nykypoliitikoista eivät kannata tuomioistuimen toimintaa, sillä monet heistä olivat myös punakhmerhallinnossa. Duchin tapaus oli kuitenkin suhteellisen helppo, sillä hän oli henkilökohtaisesti allekirjoittanut tuhansia kuolemantuomioita.


title: Kambodžan erityistuomioistuin

text: Erityistuomioistuin tuomitsi punakhmerjohtajat Nuon Chean ja Khieu Samphanin elinkautiseen vankeuteen monenlaisista rikoksista ihmisyyttä vastaan elokuussa 2014 sekä niinikään elinkautiseen vankeuteen kansanmurhasta marraskuussa 2018.


title: It Is So.

text: It Is So. on suomalaisen rockyhtye Stala & SO.:n esikoisalbumi. Se julkaistiin 16. helmikuuta 2011 levymerkillä 3rd Strike Music.


title: Dazzle (videosieppari)

text: Dazzle on Pinnacle Systemsin julkaisema videosieppari, jonka voi liittää tietokoneeseen. Dazzlellä voi siirtää esim. VHS-tallenteita tietokoneen kautta DVD:lle. Dazzlellä voi myös nauhoittaa esim. tv-tallenteita, joten YouTube-käyttäjät käyttävät tätä esim. videopelivideoiden nauhoittamiseen.


title: KNM Eidsvold

text: KNM Eidsvold oli Norjan laivaston toisessa maailmansodassa palvellut Eidsvold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940. Saksan laivaston hävittäjä upotti aluksen 9. huhtikuuta Narvikin satamassa.


title: KNM Eidsvold

text: Alus osallistui vuoden 1911 kruunajaisiin.


title: KNM Eidsvold

text: Aamulla 9. huhtikuuta 1940 Saksan laivaston osasto tunkeutui Narvikin satamaan sumun ja lumipyryn suojassa. Norjan laivaston alusten havaittua satamaan tunkeutuvat saksalaiset ne aloittivat valmistautumisen taisteluun. Hieman myöhemmin saksalaiset havaitsivat "Eidsvoldin", joka määräsi saksalaisosaston pysähtymään.


title: KNM Eidsvold

text: Saksalaiset vaativat norjalaisalusta antautumaan, mutta aluksen päällikkö Odd Isachsen Willoch kieltäytyi. Hävittäjä "Wilhelm Heidkampf" laukaisi torpedonsa, joista kaksi osui rannikkotaistelulaivaan. "Eidsvold" räjähti osumien seurauksena ja upposi sekunneissa. Ainoastaan kuusi miehistön 161 jäsenestä pelastui tuhosta.


title: KNM Norge

text: KNM Norge oli Norjan laivaston toisessa maailmansodassa palvellut Eidsvold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940. Alus valmistui 1899 Armstrong Whitworthin telakalla Newcastle on Tynessä telakkanumerolla 698, ja se oli vanhentunut toisen maailmansodan alkaessa. Saksan laivaston hävittäjän "Bernd von Arnimin" laukaisemat torpedot upottivat aluksen Narvikin satamaan 9. huhtikuuta 1940. Sen miehistöstä pelastui ainoastaan 90 miestä.


title: KNM Norge

text: "KNM Norge" aloitti palveluksensa Norjan laivastossa koeajojen jälkeen 7. helmikuuta 1901. Alus osallistui kesäkuussa 1902 Spitheadissä pidettyyn kuningas Edvard VII:n kruunajaisten laivastokatselmukseen. Alus oli rannikkopanssarilaivaosaston mukana Skagerrakissa 1905, kun pelättiin sodan puhkeavan Ruotsia vastaan. Ensimmäisen maailmansodan aikana alus partioi panssarilaivaosaston mukana Norjan länsirannikolla valvomassa puolueettomuutta.


title: KNM Norge

text: Aluksen kaksi kaksitoistanaulaista vaihdettiin 76 millimetrin ilmatorjuntatykeiksi 1930-luvulla. Myöhemmin aluksen ilmatorjuntaa vahvennettiin vielä kahdella 20 millimetrin Oerlikonin ilmatorjuntatykillä sekä kahdella 12,7 mm:n ja neljällä 7,92 mm:n Colt-ilmatorjuntakonekiväärillä.


title: KNM Norge

text: Saksan hyökätessä Norjaan huhtikuussa 1940 alus oli sisaraluksensa kanssa vartioaluksensa Ofotvuonossa osana 3. meripuolustusalueen Ofotvuonon osastoon liitettyä panssarilaivaviirikköä. Partioalukset ilmoittivat varhain 9. huhtikuuta, että vuonoon tunkeutui tunnistamattomia aluksia. "KNM Eidsvold" lähti vastaanottamaan saapuvia aluksia ja "KNM Norge" jäi päällikkönsä komentajakapteeni P. Askimin alaisuudessa satamaan kytkettynä puhelimella rannikkopuolustuksenesikuntaan. Hieman ennen hälytystä oli tullut ehdoton kielto olla ampumatta alueella olevia Britannian kuninkaallisen laivaston aluksia. Tunnistuksen jälkeen "Eidsvold" ampui varoituslaukauksen. Hävittäjä "Wilhelm Heidkamp" laukaisi torpedonsa, ja niistä kolme osui "Eidsvoldiin" räjäyttäen rannikkopanssarilaivan.


title: KNM Norge

text: "Norge" avasi tulen satamaan tunkeutuvia aluksia vastaan. Alus ehti ampua 17 laukausta ennen kuin kaksi "Bernd von Arnimin" laukaisemaa torpedoa osui siihen. Vaurioitunut alus upposi nopeasti ja ainoastaan 90 miestä pelastui tuhosta.


title: MZ SM 125

text: MZ SM 125 on MZ Motorrad- und Zweiradwerk GmbH:n valmistama Supermoto-mallinen kevytmoottoripyörä, joka on ollut myynnissä vuodesta 2001. Pyörien valmistus loppui kuitenkin vuonna 2008 Motorrad- und Zweiradwerk GmbH:n lopetettua toimintansa. Tehdas ilmoittaa huippunopeudeksi 110 km/h.


title: MZ SM 125

text:
SM 125 -mallissa käytetään nestejäähdytteistä, yksisylinteristä, neliventtiilistä DOHC-moottoria. Tehoa siinä on 11kW (15 hv), joka on suurin sallittu määrä kevytmoottoripyörille Suomessa. Myös SX (enduro) ja RT (naku) -malleissa käytetään samaa moottoria sekä runkoa. Osien maahantuoja Suomessa on Tokimoto Oy. Viritysosia myy Saksassa MZ-Faber.de
Tokimoto Oy


title: Wittelsbach

text: Wittelsbach on eurooppalainen hallitsijasuku, alun perin kotoisin Saksan Baijerista. Kaksi Pyhän saksalais-roomalaisen keisarikunnan keisaria kuului sukuun: Ludvig IV Baijerilainen 1300-luvulla ja Kaarle VII 1700-luvulla. Suvun jäsenet hallitsivat Baijeria yli seitsemänsadan vuoden ajan (1180–1918), ensin herttuoina, vuodesta 1623 vaaliruhtinaina ja vuodesta 1806 kuninkaina. Lisäksi suvussa on ollut Reinin pfalzkreivejä (1214–1803 ja 1816–1918); Brandenburgin rajakreivejä (1323–1373); Hollannin, Hainautin ja Zeelandin kreivejä (1345–1432); Kölnin vaaliarkkipiispoja (1583–1761); Jülichin ja Bergin herttuoita (1614–1794/1806); Ruotsin kuninkaita (1441–1448 ja 1654–1720) sekä Bremen-Verdenin kreivejä (1654–1719).


title: Wittelsbach

text: Wittelsbachit periytyvät mahdollisesti 900-luvun alussa eläneestä Baijerin rajakreivi Luitpoldista. Tätä ei ole kuitenkaan voitu varmasti todistaa.


title: Wittelsbach

text: Suvun nimi tulee vuonna 1209 tuhoutuneesta Wittelsbachin linnasta, joka sijaitsi Paarjoen rannalla lähellä Aicachia Baijerissa. Vuonna 1124 Scheyernin kreivi Otto V siirtyi hallitsemaan kreivikuntaansa Wittelsbachista käsin ja alkoi samalla käyttää nimeä Wittelsbach. Keisari Fredrik Barbarossa antoi hänen pojalleen Otto VI:lle vuonna 1180 Henrik Leijonalta riistetyn Baijerin herttuakunnan, jolloin hänestä tuli herttua Otto I. Otto I:n pojanpoika Otto II sai vuonna 1214 avioliiton kautta haltuunsa myös Reinin pfalzkreivikunnan. Otto II:n kuoltua vuonna 1255 valtakunta jaettiin hänen poikiensa kesken. Pfalzia ja Ylä-Baijeria hallinneeseen nuorempaan sukulinjaan kuulunut Ludvig II valittiin vuonna 1328 keisariksi nimellä Ludvig IV. Vuonna 1329 hän jakoi niin sanotulla Pavian sopimuksella perintömaansa uudelleen luovuttamalla Reinin pfalzkreivikunnan ja Nordgaun (nykyinen Oberpfalz) veljenpojilleen Rudolf II:lle ja Ruprecht I:lle. Hän piti itsellään Ylä-Baijerin, johon Ala-Baijeri yhdistettiin sitä hallinneen vanhemman sukulinjan sammuttua vuonna 1340. Tämä järjestely jakoi Wittelsbachit vuosisadoiksi kahteen sukuhaaraan, joista toinen hallitsi Baijeria ja toinen Pfalzia.


title: Wittelsbach

text: Pfalzia veljensä kuoltua yksinään hallinnut Ruprecht I sai vuoden 1356 kultaisella bullalla vaaliruhtinaan arvon, jolloin syntyi Pfalzin vaaliruhtinaskunta eli Kurpfalz. Wittelsbachien pfalzilaisesta sukuhaarasta tuli yksi Saksan kuningas, vuosina 1400–1410 hallinnut Ruprecht Pfalsilainen. Pfalzin alue jaettiin myöhemmin useisiin osiin, joita hallitsivat eri sukuhaarat. Sama tapahtui välillä myös Baijerissa, joka jaettiin vuonna 1392 kolmen eri sukuhaaran hallitsemiksi Baijeri-Münchenin, Baijeri-Ingolstadtin ja Baijeri-Landshutin herttuakunniksi. Herttua Albrekt IV kuitenkin yhdisti ne uudelleen 1500-luvun alussa ja asetti primogenituuriin perustuneen perimysjärjestyksen, jotta Baijeria enää pilkottaisi uudelleen. Wittelsbachien pfalzilaiselle haaralle kuulunut vaaliruhtinaan arvo siirrettiin kolmikymmenvuotisen sodan aikana vuonna 1623 baijerilaiselle haaralle, mutta myös Pfalz palautettiin vuonna 1648 vaaliruhtinaskunnaksi.


title: Wittelsbach

text: Wittelsbachit olivat kahdesti Ruotsin (ja samalla myös Suomen) hallitsijasukuna. Ensin vuosina 1440–1448 koko Kalmarin unionia hallitsi Kristoffer Baijerilainen, joka nimestään huolimatta kuului suvun pfalzilaiseen eikä baijerilaiseen haaraan. Vuonna 1654 Ruotsin kuninkaaksi tullut Kaarle X Kustaa oli myös Wittelsbachien pfalzilaisesta haarasta. Hänen sukunsa hallitsi Ruotsia vuoteen 1720.


title: Wittelsbach

text: Toinen Wittelsbachin suvusta tullut keisari oli Baijerin vaaliruhtinas Kaarle Albert, joka oli keisarina Itävallan perimyssodan aikana vuosina 1742–1745 nimellä Kaarle VII. Hänen poikansa Maksimilian III Joosefin kuoltua vuonna 1777 Wittelsbachien alkuperäinen baijerilainen haara sammui kokonaan. Vuonna 1724 tehdyn sopimuksen mukaisesti Baijerin kruunu siirtyi tällöin pfalzilaisen haaran päämiehelle, vaaliruhtinas Kaarle Teodorille, jolloin valtakunnat yhdistyivät uudelleen. Myös Kaarle Teodorin sukuhaara sammui hänen kuollessaan vuonna 1799, mutta kruunu siirtyi edelleen pfalzilaisen haaran nuoremman Zweibrücken-sukuhaaran päämiehelle Maksimilian IV Joosefille, joka kruunautti itsensä vuonna 1806 Baijerin kuninkaaksi nimellä Maksimilian I. Suku hallitsi sen jälkeen Baijeria (vuodesta 1871 tosin vain osana Saksan keisarikuntaa) aina vuoteen 1918, jolloin kuningas Ludvig III joutui luopumaan kruunusta vallankumouksen seurauksena.


title: Wittelsbach

text: Wittelsbachin sukuun kuuluivat myös Unkaria 1300-luvun alussa muutaman vuoden hallinnut Otto Wittelsbach, Böömin kuninkaana 1619–1620 ollut Fredrik I ja Kreikkaa 1832–1862 hallinnut kuningas Otto.


title: Wittelsbach

text: Suvun tämänhetkinen päämies on Baijerin herttua Franz.


title: Wittelsbach

text: Wittelsbachin suvun perimysjärjestys on patrilineaarinen, alenevassa polvessaisältä pojalle. Franzista ylöspäin oleva patrilineaarinen järjestys on:


title: Luettelo Suomen malmikaivoksista

text: Tämä on luettelo Suomessa nykyisin toimivista tai aikaisemmin toimineista malmikaivoksista.


title: Luettelo Suomen malmikaivoksista

text: Tähdellä merkittyjen avaamista harkitaan uudelleen.


title: Buda-Kašaljova

text: Buda-Kašaljova () eli Buda-Košeljovo () on pieni kaupunki Homelin alueella Valko-Venäjän itäosissa. Kaupunki toimii samannimisen hallinnollisen piirin (raion) keskuksena. Valkovenäläisen väestönlaskun mukaan Buda-Kašaljovan kaupungissa asui 9 016 ja koko piirissä 35 738 ihmistä (10/2009). Buda-Kašaljovan piiriin kuuluu myös 2 563 asukkaan kaupunkityyppinen taajama Uvaravitšy (, ).


title: Buda-Kašaljova

text: Kaupungin keskustassa on päärataverkon Minsk–Babruisk–Žlobin–Homel-osuuden väliasema ja sen vierellä pieni linja-autoasema. Kantatie P38 tuo yhteyden valtateille M5 ja M8. Lähimmät isommat kaupungit ovat rautateitse noin 40 kilometrin päässä sijaitsevat Homel ja Žlobin.


title: Bensaahan ne pojat tuli hakemaan

text: Bensaahan ne pojat tuli hakemaan on "Steen1" -nimellä tunnetun rap-artisti Seppo Lampelan ja näyttelijä Jussi Lammen 6. huhtikuuta 2011 julkaistu yhteisalbumi. Sen julkaisi Monsp Records.


title: Bensaahan ne pojat tuli hakemaan

text: Albumin ensimmäinen single "Tennispallobiisi" julkaistiin 28. helmikuuta 2011. Singlellä vierailee Seppo Lampelan tytär Kastanja. Albumi sisältää kaksi levyä, joista toisella levyllä ovat kappaleiden akustiset versiot.


title: Bensaahan ne pojat tuli hakemaan

text: Albumin nimi tulee suomalaisen "V2 – Jäätynyt enkeli" -elokuvan kohtauksesta, jossa Veikko Hopea (Jussi Lampi) täyttää huoltoasemalla kahden romanin auton bensiinillä todeten samalla "Bensaahan ne pojat tuli hakemaan".


title: Šimanovsk

text: Šimanovsk () on kaupunki ja kaupunkipiiri Amurin alueella Venäjällä. Se sijaitsee Bolšaja Pjora -joen yläjuoksulla 251 kilometriä alueen pääkaupungista Blagoveštšenskistä pohjoiseen. Sen kautta kulkee Siperian rata. Kaupunki on myös ympäröivän, maaseudusta koostuvan Šimanovskin piirin keskus. Vuoden 2010 väestönlaskennan mukaan kaupungissa asui 19 815 henkeä ja Šimanovskin piirissä 5 856 henkeä.


title: Šimanovsk

text: Paikkakunta on saanut alkunsa vuonna 1910 perustetusta rautatieasemasta. Se on saanut nimensä vuonna 1918 ammutusta vallankumouksellisesta Vladimir Šimanovskista. Vuonna 1950 Šimanovskista tuli kaupunki. Myöhemmin siitä muodostui yksi Baikalin–Amurin rautatien rakentamisen keskuksista. Nykyään kaupungissa on rautatieliikennettä palvelevia yrityksiä sekä koneenrakennus- ja metsäteollisuutta.


title: Välihampaat

text: Välihampaat () ovat ihmisen hampaiston hampaita. Ne sijaitsevat kulmahampaiden ja poskihampaiden välissä. Ihmisen pysyvässä hampaistossa on 8 välihammasta, eli 2 joka hammassektorilla. Maitohampaissa ei ole välihampaita.


title: Välihampaat

text: Välihampaita pidetään yleisesti "siirtymähampaina" ruokapalojen irrottamisen ja niiden pureskelun välillä, sillä niillä on sekä kulmahampaiden että poskihampaiden ominaisuuksia. Useilla nisäkkäillä on neljä välihammasta hammassektorilla. Hammaslääkärikielessä välihampaita kutsutaan "nelosiksi" ja "vitosiksi".


title: Gerry Sorensen

text: Geraldine Ann "Gerry" Sorensen (s. 15. lokakuuta 1958 Kimberley, Brittiläinen Kolumbia) on kanadalainen entinen alppihiihtäjä. Hän edusti seuratasolla North Star Racers -seuraa.


title: Gerry Sorensen

text: Sorensen kilpaili maailmancupissa vuosina 1980–1984. Hän voitti yhteensä viisi osakilpailua, joista neljä syöksylaskusta ja yhden alppiyhdistetystä.


title: Gerry Sorensen

text: Sorensen osallistui MM-kisoihin vain kerran, vuonna 1982. Tuolloin hän voitti syöksylaskun ennen yhdysvaltalaista Cindy Nelsonia. Sorensen kilpaili samassa lajissa myös Sarajevon olympialaisissa 1984, joissa hän oli jaetulla kuudennella sijalla.


title: Daniel Castellani

text: Daniel Jorge Castellani (s. 21. maaliskuuta 1961 Buenos Aires) on argentiinalainen lentopallovalmentaja ja entinen lentopalloilija. Hän toimi Suomen miesten lentopallomaajoukkueen päävalmentajana vuoden 2011 alusta vuoden 2012 lokakuuhun asti. Castellanin sopimus oli määräaikainen. . Valmentajaurallaan Castellani on valmentanut myös Puolan ja Argentiinan miesten maajoukkueita sekä useita huippujoukkueita seurajoukkuetasolla.


title: Daniel Castellani

text: Pelaajana Castellani saavutti muun muassa Argentiinan joukkueen kapteenina olympiapronssia Soulin olympialaisissa 1988. Castellani on kolminkertainen Puolan mestari valmentajana sekä kertaalleen Turkin mestari valmentajana. Hän valmensi Puolan maajoukkueen EM-kultaan vuonna 2009. Castellania pidetään yhtenä kaikkien aikojen parhaimmista argentiinalaispelaajista.


title: Daniel Castellani

text: Castellani aloitti urheiluharrastuksensa jalkapallon parissa, mutta siirtyi pian koripalloon. Mielenkiinto lopahti kuitenkin nopeasti koripalloon, ja nuorukainen päätti aloittaa lentopallon, jonka hän tunsi heti omaksi lajikseen. Lentopalloa Castellani pelasi samassa joukkueessa yhden maailman kaikkien aikojen parhaimman Diego Maradonan kanssa, josta muodostui hyvä ystävä hänelle. Vuosituhannen vaihteessa, Maradonan ollessa kuoleman porteilla, oli Castellani tukemassa ystäväänsä sairaalassa. Maradonan luokse päästettiin vain harvat ja valitut - Daniel oli yksi heistä.


title: Daniel Castellani

text: Castellani edusti pelaajaurallaan Argentiinan pääsarjassa Boca Juniorsia ja Gymnasia La Plataa. Ulkomaille hän siirtyi vuonna 1983 ollessaan 22-vuotias. Argentiinalainen loi menestyksekkään uran myös ulkomaisissa sarjoissa. Hän pelasi kymmenen vuotta eri seuroissa Italiassa ja Brasiliassa, jotka olivat jo tuolloin maailman parhaimpia lentopalloliigoja maailmassa. Vuonna 1986 Castellani voitti CEV-cupin italialaisen Falconaran riveissä.


title: Daniel Castellani

text: Castellani kuului Argentiinan maajoukkuemiehistöön vuosina 1976-88. Hän esiintyi ennen miesten maajoukkueuraansa nuorten maajoukkueissa. Vuonna 1977 Castellani oli Argentiinan nuorten maajoukkueen mukana nuorten MM-kisoissa, josta tuloksena oli yhdeksäs tila. Jo vuotta myöhemmin Castellani esiintyi aikuisten maajoukkueessa MM-kisoissa, josta tuloksena oli 22. sija.


title: Daniel Castellani

text: Castellani voitti nuorten maajoukkuepaidassa vuonna 1980 Etelä-Amerikan mestaruuden ja oli vuotta myöhemmin hopealla. Vuonna 1982 argentiinalainen voitti miesten maajoukkuepaidassa pronssia MM-kotikisoissa. Castellanin ura päättyi A-maajoukkueessa vuoden 1988 Soulin olympialaisiin, jossa hän toimi joukkueensa kapteenina. Argentiina voitti kapteeninsa johdolla pronssia olympiakisoista.


title: Daniel Castellani

text: Castellani päätti kyseisiin olympialaisiin 12 vuotta kestäneen maajoukkueuransa, johon mahtui myös toiset olympialaiset (Los Angeles -84), kolmet MM-kisat (1978, 1982 ja 1986) ja maailman cup.


title: Daniel Castellani

text: Castellani oli vasta 32-vuotias, kun hänelle tarjottiin sopimusta kotimaansa maajoukkueen päävalmentajana. Siihen hän tarttui ja nosti Argentiinan takaisin maailman huippujoukkueiden joukkoon. Argentiina sijoittui Castellanin valmennuksessa vuoden 1996 Atlantan olympialaisissa kuudenneksi. Argentiinan maajoukkueen jälkeen Castellani valmensi Italian liigassa Gioia del Collea kaudella 2001-02, jonka jälkeen hän valmensi menestyksellisesti kotimaansa pääsarjassa Origenes Bolivaria kausilla 2002-06. Tämän jälkeen Castellani siirtyi Puolaan valmentamaan.


title: Daniel Castellani

text: Castellani esiintyi Puolan maajoukkueen päävalmentajana 2009-10, minkä hän valmensi yllättäen EM-kultaan vuonna 2009. Puolan maajoukkueen ykköstähdet olivat sivussa läpi maajoukkuekauden, jonka vuoksi Castellani joutui ajamaan nuoria pelaajia sisään, jotka olivat vasta kolkuttelemassa maajoukkueen portteja. Huonosti menneen maailmanliigakauden jälkeen epäiltiin Puolan menestymismahdollisuuksia EM-kisoissa, mutta joukkue yhdessä valmentajansa kanssa yllätti kaikki mestaruudella. Suomi oli esimerkiksi voittanut Puolan kesän maailmanliigan otteluissa kolmesti.


title: Daniel Castellani

text: Ennen Puolan maajoukkuevalmennuspestiä Castellani ehti valmentaa Puolan liigassa sen ehdotonta huippujoukkuetta SKRA Belchatowia, jonka Castellani valmensi kolme kertaa peräkkäin maan mestaruuteen ja kahdesti Puolan Cupin mestariksi kausilta 2007 ja 2009. Castellanin alaisuudessa SKRA Belchatowissa pelasi suomalainen Janne Heikkinen kyseisillä kausilla. Lisäksi Belchatow voitti argentiinalaisen alaisuudessa Mestareiden liigan pronssia kaudella 2008.


title: Daniel Castellani

text: Puolan maajoukkuetta Castellani valmensi aina vuoden 2010 MM-kisoihin asti. Castellani laitettiin syylliseksi Puolan heikkoon menestykseen kisoissa, ja hän sai potkut maajoukkuevalmentajan pestistä. Sittemmin on todettu, että Puolan tie menestykseen olisi ollut kivenalla, sillä MM-kisojen lohkojaot olivat Puolalle myrkkyä. Puola olisi alkusarjan päätösottelun tappiolla saanut helpon jatkolohkon, mutta Castellani ei halunnut joukkueensa häviävän tahallaan. Puola voitti alkusarjan päätösottelussa Serbian ja sai vastaansa jatkolohkossa tulevan maailmanmestarin Brasilian ja Bulgarian. Puola hävisi joukkueille ja tippui mitalipeleistä. Huono menestys MM-kisoissa johti Castellanin erottamiseen.


title: Daniel Castellani

text: Suomen maajoukkueen päävalmentajaksi Castellani nimitettiin vuoden 2011 alkupuolella. Tätä ennen hänelle oli tarjottu päävalmentajan pestiä Egyptin maajoukkueesta, mutta argentiinalainen kieltäytyi siitä. Muutamaa päivää myöhemmin Suomen päävalmentajaksi nimityksen jälkeen Castellani kiinnitettiin myös Fenerbahçen seurajoukkueen valmentajaksi Turkkiin. Castellani johti runkosarjassa viidenneksi sijoittuneen Fenerbahçe lopulta Turkin mestariksi.


title: Daniel Castellani

text:
Castellani debytoi Suomen lentopallomaajoukkueen riveissä toukokuun 20. päivä: Suomi hävisi maaottelun tiukasti Kiinalle erin 2-3, mutta jo seuraavana päivänä pelatussa toisessa maaottelussa Suomi murskasi Kiinan erin 3-0. Maailmanliigan alkulohkossaan Suomi sijoittui Castellanin johdolla lopulta kolmanneksi. Syksyn EM-kisoissa joukkue oli seitsemäs tippuen puolivälierissä hopealle edenneelle Italialle lukemin 1-3.
Suomi ei selviytynyt Lontoon kesäolympialaisiin Castellanin johdolla. Maajoukkue voitti olympialaisten Euroopan esikarsintaturnauksen, mutta itse Euroopan karsintaturnauksessa se koki kolme tappiota ja tippui kisoista. Kesän 2012 Maailmanliigassa Suomi oli lohkonsa viimeinen, mikä oli pettymys. Maajoukkueen kokoonpanosta tosin oli kesän aikana useita runkopelaajia pois, kuten Olli Kunnari ja Mikko Esko.


title: Daniel Castellani

text: Syksyn EM-karsinnoissa Suomi voitti molemmat oman lohkonsa karsintaturnaukset edeten 2013 EM-kisoihin neljättä kertaa peräkkäin. Castellanin sopimus umpeutui syksyn 2012 EM-karsintoihin, ja lokakuussa 2012 ilmoitettiin, ettei Castellani tule jatkamaan maajoukkueen peräsimessä. Castellani halusi enemmän aikaa yksityiselämälle, jota jää varsin vähän kun yhdistää seura- ja maajoukkuevalmentamisen.


title: Daniel Castellani

text: Daniel J. Castellani on kotoisin Argentiinan pääkaupungista Buenos Airesista. Castellani puhuu sujuvasti espanjaa, italiaa ja portugalia sekä englantia. Hän on naimisissa ja hänen parikymppinen lahjakas lentopalloileva poika, Ivan, kuuluu Argentiinan 25 pelaajan maailmanliigan ryhmään kaudella 2010-11. Castellani pelasi nuorena lentopalloa samassa joukkueessa kuin Diego Maradona. He ovat edelleen ystäviä, joista osoituksena 2000-luvun alku, jolloin Daniel oli tukemassa sairaalassa kuoleman portteja kolkutellutta ystäväänsä.


title: Rudolf I (Baijerin herttua)

text: Rudolf I Baijerilainen (; 4. lokakuuta 1274 Basel – 12. elokuuta 1319 Englanti) oli Wittelsbachin sukuun kuulunut Baijerin herttua ja Reinin pfalzkreivi vuosina 1294–1317. Hänen isänsä oli Baijerin herttua Ludvig II ja äitinsä Matilda, kuningas Rudolf I Habsburgilaisen tytär.


title: Rudolf I (Baijerin herttua)

text: Rudolf I vihittiin 1. syyskuuta 1294 Nürnbergissä kuningas Aadolf Nassaulaisen tyttären Mechtild Nassaulaisen kanssa. He saivat kuusi lasta:


title: Lähdekolibri

text: Lähdekolibri ("Rhodopis vesper") on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Perun luoteisosista Chilen pohjoisosiin. Lajista tunnetaan kolme alalajia. René Primevère Lesson kuvaili lajin holotyypin joko Chilen Tarapacásta tai Länsi-Perusta vuonna 1829.


title: Atulapyrstökolibri

text: Atulapyrstökolibri ("Thaumastura cora") on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Perun länsiosan Piurasta ja Lambayequesta Tacnajaan, sekä Chilen pohjoisosan. Yksi havainto on tehty myös Ecuadorin lounaisosan Lojasta. René Primevère Lesson ja Prosper Garnot kuvailivat lajin holotyypin Perun Callaon ja Liman väliltä vuonna 1827.


title: Pajula (Somero)

text: Pajula on kylä ja aiempi koulupiiri Hämeen Härkätien (yhdystie 2802) varressa Somerolla. Kylän väkiluku vuonna 2011 oli 133, mikä teki siitä Someron väkiluvultaan seitsemänneksitoista suurimman kylän. Pajulan naapurikyliä ovat Kultela, Ylenjoki, Hirsjärvi, Kivisoja ja Somerniemen Palikainen Somerolla sekä Torro, Patamo ja Letku Tammelassa.


title: Pajula (Somero)

text: Nimi Pajula tulee niittyä tarkoittaneesta sanasta "paju", joka esiintyy niitynnimien perusosana muun muassa Somerolla ja Jokioisilla. Lähtökohtana nimelle lienevät olleet kylän alapuolitse virtaavan Pajulanjoen laakson laajat niityt, jotka nykyään on kokonaan raivattu pelloksi. Isossajaossa Pajula muodosti oman jakokuntansa, mutta varhemmin sen on päätelty kuuluneen samaan jakokuntaan Ihamäen ja Kultelan kanssa, Ihamäen ollessa jakokunnan kantakylä ja Kultelan ja Pajulan tytärkyliä.


title: Pajula (Somero)

text: Pajulan keskiaikainen kylätontti on sijainnut Hämeen Härkätien varressa paikalla, jossa vielä ovat Juoten ja Pruukan talot, ja taloista myös Torkkomäki oli jo isonjaon ajankohtana nykyisellä paikallaan näiden läheisyydessä. Muita kylän kantataloja ovat Maasilta, Markkula ja Saksa, jotka on eri yhteyksissä siirretty omille jakolohkoilleen kylän vanhoilla kotitiluksilla vanhan kylätontin ympäristössä. Taloista Juoten rakennukset ovat historiallisesti ja maisemallisesti merkittäviä, Markula on rakennus- ja paikallishistoriallisesti merkittävä kokonaisuus, Pruuka on maisemallisesti ja paikallishistoriallisesti merkittävä ja Torkkomäki muodostaa maisemallisesti ja kulttuuri- ja rakennushistoriallisesti merkittävän kokonaisuuden. Isossajaossa muodostuneita uudistaloja on kylän pohjoisosassa Vahlionkulmalla; näistä 2000-luvulla matkailuyrityksenä toimiva Kärsälä on rakennus- ja paikallishistoriallisesti merkittävä ja hyvin säilynyt kokonaisuus, ja Pelto-Koivula on paikallishistoriallisesti merkittävä.


title: Pajula (Somero)

text: Pajulassa toimi kansakoulu, sittemmin peruskoulun ala-aste, vuosina 1906–2010, ja koulurakennuksessa oli vuoteen 2010 toiminnassa myös Somero-seuran ylläpitämä koulumuseo. Hämeen härkätien varrella sijaitseva kaksikerroksinen koulurakennus on maisemallisesti ja paikallishistoriallisesti merkittävä. Vuodesta 2010 koulu on ollut yksityisomistuksessa. Kylän julkisista rakennuksista vuonna 1928 valmistunut seuratalo Valola Härkätien varressa on niin ikään maisemallisesti ja paikallishistoriallisesti merkittävä.


title: Pajula (Somero)

text: Maisemallisesti Pajulan kylä sijoittuu Tammelan ylängön suurten suhteellisten korkeuserojen luonnehtimalle reunavyöhykkeelle, missä hallitsevia pinnanmuotoja ovat saven täyttämät kallioperän murroslaaksot, jollaisessa virtaa myös Pajulanjoki. Murroslaaksojen väliin jää korkeita kallioalueita, jollaisia Pajulassa on kylän pohjoisosassa Vahlionkulmalla. Siellä kallioiden välissä on myös paljon pieniä lampia.


title: Keskimmäinen ylempi etuhammas

text: Keskimmäiset ylemmät etuhampaat on ihmisen hampaita yläleuan keskiosassa. Ne ovat yleensä suun näkyvimpiä hampaita. Hampaat sijaitsevat takimmaisten ylempien etuhampaiden edessä. Kuten kaikilla etuhampailla, niiden tehtävänä on irroittaa ruuasta paloja ja pilkkoa niitä pureskelun aikana. Näillä hampailla ei ole myöskään varsinaista purupintaa. Maitohampaina näiden hampaiden muodostuminen alkaa usein 14 viikon ikäisenä.


title: Keskimmäinen ylempi etuhammas

text: Keskimmäisten ylempien etuhampaiden maitohammas- ja pysyvien versioiden välillä on joitakin pieniä eroja. Maitohampaan muodostuminen alkaa noin 14 viikon ikäisenä ja se tulee näkyviin keskimäärin 6 kuukauden (joillakin 3-18 kuukauden) ikäisenä. Maitohammas korvautuu pysyvällä hampaalla 7-8 vuoden ikäisenä. Pysyvä hammas on jonkin verran suurempi ja pidempi. Keskimmäiset ylemmät etuhampaat kohtaavat kasvojen keskikohdassa. Kuten muillakin hampailla, näiden hampaiden koko, muoto ja väri vaihtelevat henkilön mukaan.


title: Keskimmäinen ylempi etuhammas

text: Hammaslääkärikielessä kaikki keskimmäiset etuhampaat tunnetaan "ykkösinä".


title: Takimmainen ylempi etuhammas

text: Takimmaiset ylemmät etuhampaat on ihmisen hampaita lähellä yläleuan keskiosaa. Hampaat sijaitsevat keskimmäisten ylempien etuhampaiden takana ja ylempien kulmahampaiden edessä. Kuten kaikilla etuhampailla, niiden tehtävänä on irroittaa ruuasta paloja ja pilkkoa niitä pureskelun aikana. Näillä hampailla ei ole myöskään varsinaista purupintaa.


title: Takimmainen ylempi etuhammas

text: Takimmaisten ylempien etuhampaiden maitohammas- ja pysyvien versioiden välillä on joitakin pieniä eroja.


title: Takimmainen ylempi etuhammas

text: Hammaslääkärikielessä kaikki takimmaiset etuhampaat tunnetaan "kakkosina".


title: Keskimmäinen alempi etuhammas

text: Keskimmäiset alemmat etuhampaat on ihmisen hampaita alaleuan keskiosassa. Hampaat sijaitsevat takimmaisten alempien etuhampaiden edessä. Kuten kaikilla etuhampailla, niiden tehtävänä on irroittaa ruuasta paloja ja pilkkoa niitä pureskelun aikana. Näillä hampailla ei ole myöskään varsinaista purupintaa.


title: Keskimmäinen alempi etuhammas

text: Takimmaisten alempien etuhampaiden maitohammas- ja pysyvien versioiden välillä on joitakin pieniä eroja, kuten se, että maitohammas on jonkin verran suurempi.


title: Keskimmäinen alempi etuhammas


title: Takimmainen alempi etuhammas

text: Takimmaiset alemmat etuhampaat ovat ihmisen hampaita lähellä alaleuan keskiosaa. Hampaat sijaitsevat keskimmäisten alempien etuhampaiden takana ja alempien kulmahampaiden edessä. Kuten kaikilla etuhampailla, niiden tehtävänä on irrottaa ruuasta paloja ja pilkkoa niitä pureskelun aikana. Näillä hampailla ei ole myöskään varsinaista purupintaa.


title: Takimmainen alempi etuhammas

text: Takimmaisten alempien etuhampaiden maitohammas- ja pysyvien versioiden välillä on joitakin pieniä eroja.


title: Takimmainen alempi etuhammas


title: Friedrich Leybold

text: Friedrich Leybold (1827–1879) oli saksalainen luonnontutkija.


title: Friedrich Leybold

text: Leybold asui Bolzanossa Italiassa vuosina 1852–1854, ja tutki alueen kasvistoa. 1865 hän matkusti Chileen, missä hän tutki Maulejoen alueen tuliperäistä maaperää, kasvistoa ja eläimistöä. 1871 hän suoritti tutkimusretken Andien vuoristoon, ja kävi myös Argentiinan San Carlosissa. Retken tuloksista hän kirjoitti teoksen "Excursión a las pampas arjentinas. Hojas de mi diario. Febrero de 1871".


title: Friedrich Leybold

text: Leybold luokitteli sekä kasveja että eläimiä, linnuista muun muassa lähdekolibriin alalajin "atacamensis" vuonna 1869.


title: Ylempi kulmahammas

text: Ylemmät kulmahampaat ovat ihmisen hampaita yläleussa. Hampaat sijaitsevat takimmaisten ylempien etuhampaiden takana ja ylempien ensimmäisten välihampaiden välissä. Kuten kaikki kulmahampaat, myös ylemmät kulmahampaat kykenevät sekä palojen irrottamiseen ruuasta että pureskeluun. Näiden hampaiden tärkein tehtävä on "repiä" ruokaa. Ylempi kulmahammas on usein ihmisen pisin hammas. Ylempien kulmahampaiden maitohammas- ja pysyvien versioiden välillä on joitakin pieniä eroja.


title: Ylempi kulmahammas

text: Ylemmät kulmahampaat alkavat kehittyä keskimäärin 4 kuukauden ikäisenä. Hampaat ovat usein tulleet täysin näkyviin 6-7 vuoden iässä ja niiden pysyvät versiot ilmestyvät keskimäärin 11-12 vuoden iässä. Pysyvät hampaat ovat usein tulleet täysin näkyviin 13-15 vuoden iässä.


title: Ylempi kulmahammas

text: Hammaslääkärikielessä kaikki kulmahampaat tunnetaan "kolmosina".


title: Poison the Well

text: Poison the Well oli kokeellinen post-hardcore-yhtye Miamista ja Fort Lauderdalesta, Floridasta. Yhtye perustettiin vuonna 1997, ja se lopetti toimintansa vuonna 2010. Yhtyeen ilmaisussa kuultiin myös metalcorea ja melodista hardcorea.


title: Poison the Well

text: Poison the Wellin alkuperäinen nimi oli "An Acre Lost", ja sen perustivat laulaja Aryeh Lehrer ja kitaristi Ryan Primack. Pian heidän ensimmäisen julkaisun jälkeen ilmestyi "12 split with Promise No Tomorrow", jolla nimi oli muutettu Poison the Welliksi. Poison the Wellin ensimmäinen EP, "Distance Only Makes The Heart Grow Fonder", ilmestyi vuonna 1998. Trustkill Records kiinnostui yhtyeestä julkaisun myötä ja teki levytyssopimuksen Poison the Wellin kanssa. Ensimmäinen albumi näki päivänvalon vuonna 1999. Albumi kantoi nimeä "The Opposite of December...A Season of Separation". Musiikkilehti Guitar World piti levyä yhtenä parhaista hardcore-levytyksistä.


title: Alempi kulmahammas

text: Alemmat kulmahampaat on ihmisen hampaita alaleuassa. Hampaat sijaitsevat takimmaisten alempien etuhampaiden takana ja alempien ensimmäisten välihampaiden välissä. Kuten kaikki kulmahampaat, myös alemmat kulmahampaat kykenevät sekä palojen irrottamiseen ruuasta että pureskeluun. Näiden hampaiden tärkein tehtävä on "repiä" ruokaa. Alemmat kulmahampaat sietävät sivusuuntaista painetta syödessä erityisen hyvin. Alempien kulmahampaiden maitohammas- ja pysyvien versioiden välillä on joitakin pieniä eroja.


title: Alempi kulmahammas

text: Alemmat kulmahampaat alkavat kehittyä keskimäärin 4 kuukauden ikäisenä. Hampaat ovat usein tulleet täysin näkyviin noin 7 vuoden iässä ja niiden pysyvät versiot ilmestyvät keskimäärin 9-10 vuoden iässä. Pysyvät hampaat ovat usein tulleet täysin näkyviin noin 13 vuoden iässä. Alemmat kulmahampaat ovat usein hieman ylempiä kulmahampaita lyhyempiä.


title: Alempi kulmahammas


title: Ylempi ensimmäinen välihammas

text: Ylemmät ensimmäiset välihampaat on ihmisen hampaita yläleussa. Hampaat sijaitsevat ylempien kulmahampaiden takana ja ylempien toisten välihampaiden edessä. Kuten kaikilla välihampailla, niiden tehtävänä on toimia siirtymähampaina irrotus- ja purentahampaiden välillä. Maitohampaissa ei ole ollenkaan näitä hampaita.


title: Ylempi ensimmäinen välihammas

text: Hammaslääkärikielessä kaikki ensimmäiset välihampaat tunnetaan "nelosina".


title: Alempi ensimmäinen välihammas

text: Alemmat ensimmäiset välihampaat ovat ihmisen hampaita alaleussa. Hampaat sijaitsevat alempien kulmahampaiden takana ja alempien toisten välihampaiden edessä. Kuten kaikkien välihampaiden, niiden tehtävänä on toimia siirtymähampaina irrotus- ja purentahampaiden välillä. Maitohampaissa ei ole ollenkaan näitä hampaita.


title: Alempi ensimmäinen välihammas

text: Alemmilla ensimmäisillä välihampailla on kaksi huippua: suurempi ulkopinnan puoleinen ja pienempi sisäpinnan puoleinen. Pienempi huippu ei vaikuta pureskeluun merkittävästi.


title: Alempi ensimmäinen välihammas


title: Ylempi toinen välihammas

text: Ylemmät toiset välihampaat ovat ihmisen hampaita yläleussa. Hampaat sijaitsevat ylempien ensimmäisten välihampaiden takana ja ylempien ensimmäiten poskihampaiden edessä. Kuten kaikkien välihampaiden, niiden tehtävänä on toimia siirtymähampaina irrotus- ja purentahampaiden välillä. Maitohampaissa ei ole ollenkaan näitä hampaita.


title: Ylempi toinen välihammas

text: Ylemmillä toisilla välihampailla on kaksi huippua: suurempi ulkopinnan puoleinen ja pienempi sisäpinnan puoleinen.


title: Ylempi toinen välihammas

text: Hammaslääkärikielessä kaikki toiset välihampaat tunnetaan "vitosina".


title: Alempi toinen välihammas

text: Alemmat toiset välihampaat ovat ihmisen hampaita alaleussa. Hampaat sijaitsevat alempien ensimmäisten välihampaiden takana ja alempien ensimmäisten poskihampaiden edessä. Kuten kaikkien välihampaiden, niiden tehtävänä on toimia siirtymähampaina irrotus- ja purentahampaiden välillä. Maitohampaissa ei ole ollenkaan näitä hampaita.


title: Alempi toinen välihammas

text: Alemmilla toisilla välihampailla on voi olla kaksi tai kolme huippua. Mikäli huippuja on kolme, kolmas huippu on suurin ja kahden toisen, pienemmän huipun välillä.


title: Alempi toinen välihammas


title: Luma apiculata

text: Luma apiculata on myrttikasveihin kuuluva puulaji, joka kasvaa luonnonvaraisena Andeilla Chilessä ja Argentiinassa suunnilleen leveyspiirien 33 ja 45 välisellä alueella.


title: Luma apiculata

text:
Puun kuori on kanelinruskea, ja siitä hilseilee oransseja ja valkeita kerroksia. Sen runko voi kasvaa 20 metriä korkeaksi, ja haarautuu usein erikoisiin muotoihin. Lehdet ovat aromaattisia, ja marjat syötäviä. Sisempi kuorikerros vaahtoaa saippuan tavoin. Kasvia on käytetty luontaislääkintään.
"Luma apiculatan" lehdet ovat pienet, kiiltävät ja tummanvihreät, nuorina niissä on punertava sävy. Sen kukat ovat valkoiset. Kasvi kestää leikkaamista, ja sitä kasvatetaan eri korkuisina pensasaitoina.


title: Ylempi ensimmäinen poskihammas

text: Ylemmät ensimmäiset poskihampaat ovat ihmisen hampaita yläleussa. Hampaat sijaitsevat ylempien toisten välihampaiden takana ja ylempien toisten poskihampaiden edessä. Kuten kaikkien poskihampaiden, niiden tehtävänä on pureskella ruokaa.


title: Ylempi ensimmäinen poskihammas

text: Ylemmillä ensimmäisillä poskihampailla on yleensä neljä huippua. Joissakin tapauksissa hampaassa on myös harvinainen viides huippu. Näiden hampaiden maitohammas- ja pysyvien versioiden välillä on suuria eroja, vaikka ne ulkonäöltään näyttävätkin melko samanlaisilta. Nämä hampaat ovat myös toiseksi yleisimpiä karieshampaita.


title: Ylempi ensimmäinen poskihammas

text: Hammaslääkärikielessä kaikki ensimmäiset poskihampaat tunnetaan "kutosina".


title: Alempi ensimmäinen poskihammas

text: Alemmät ensimmäiset poskihampaat ovat ihmisen hampaita alaleussa. Hampaat sijaitsevat alempien toisten välihampaiden takana ja alempien toisten poskihampaiden edessä. Kuten kaikilla poskihampailla, niiden tehtävänä on pureskella ruokaa.


title: Alempi ensimmäinen poskihammas

text: Näiden hampaiden maitohammas- ja pysyvien versioiden välillä on suuria eroja, vaikka ne ulkonäöllisesti näyttävätkin melko samanlaisilta. Nämä hampaat ovat myös yleisimpiä karieshampaita.


title: Alempi ensimmäinen poskihammas


title: Josef Walcher

text: Josef ”Sepp” Walcher (8. joulukuuta 1954 Schladming, Itävalta – 22. tammikuuta 1984 Schladming) oli itävaltalainen alppihiihtäjä. Hän edusti seuratasolla WSV Schladmingiä.


title: Josef Walcher

text: Walcher kilpaili maailmancupissa vuosina 1973–1982. Hän voitti yhteensä viisi osakilpailua, kaikki syöksylaskussa. Walcher sijoittui syöksyn maailmancupin kokonaiskilpailussa toiseksi kausilla 1976–1977 ja 1977–1978. Hän oli samoina kausina koko maailmancupissa kahdeksas ja seitsemäs, vaikka saavutti uransa aikana pisteitä vain syöksylaskusta. Walcher valittiin vuonna 1978 maansa vuoden miesurheilijaksi.


title: Josef Walcher

text: Walcher osallistui olympialaisiin kerran, Innsbruckissa 1976. Tuolloin hän sijoittui syöksylaskussa yhdeksänneksi. Walcher kilpaili samassa lajissa myös vuoden 1978 MM-kisoissa, joissa hän voitti kultaa vain seitsemän sekunnin sadasosan erolla Saksan Michael Veithiin.


title: Josef Walcher

text: Walcher kuoli kilpailussa sattuneessa onnettomuudessa tammikuussa 1984. Schladmingissa on hänen mukaansa nimetty katu.


title: Ylempi toinen poskihammas

text: Ylemmät toiset poskihampaat ovat ihmisen hampaita yläleussa. Hampaat sijaitsevat ylempien ensimmäisten poskihampaiden takana ja mahdollisesti myös ylempien viisaudenhampaiden edessä. Kuten kaikilla poskihampailla, niiden tehtävänä on pureskella ruokaa.


title: Ylempi toinen poskihammas

text: Ylemmillä toisilla poskihampailla on yleensä neljä huippua. Näiden hampaiden maitohammas- ja pysyvien versioiden välillä on suuria eroja, vaikka ne ulkonäöllisesti näyttävätkin melko samanlaisilta.


title: Ylempi toinen poskihammas

text: Hammaslääkärikielessä kaikki toiset poskihampaat tunnetaan "seiskoina".


title: Myyrätapakulot

text: Myyrätapakulot ("Scelorchilus") on tapakulojen heimoon kuuluva varpuslintusuku. Myyrätapakulojen sukuun kuuluu BirdLife Suomen mukaan kaksi lajia.


title: Alempi toinen poskihammas

text: Alemmät toiset poskihampaat ovat ihmisen hampaita alaleussa. Hampaat sijaitsevat alempien ensimmäisten poskihampaiden takana ja mahdollisesti myös alempien viisaudenhampaiden edessä. Tosin maitohampaissa toiset poskihampaat ovat aina viimeisiä hampaita. Kuten kaikilla poskihampailla, niiden tehtävänä on pureskella ruokaa.


title: Alempi toinen poskihammas

text: Alemmillä toisilla poskihampailla on yleensä neljä huippua. Näiden hampaiden maitohammas- ja pysyvien versioiden välillä on suuria eroja, vaikka ne ulkonäöllisesti näyttävätkin melko samanlaisilta.


title: Alempi toinen poskihammas


title: Ylempi kolmas poskihammas

text: Ylemmät kolmannet poskihampaat ovat ihmisen hampaita yläleussa. Hampaat sijaitsevat ylempien toisten poskihampaiden takana. Nämä hampaat ovat viisaudenhampaita. Ne puhkeavat vain noin 65 prosentille ihmisistä ja maitohampaissa niitä ei ole ollenkaan. Kuten kaikilla poskihampailla, niiden tehtävänä on pureskella ruokaa, vaikka näiden hampaiden puuttuminen ei merkittävästi tähän vaikutakaan.


title: Ylempi kolmas poskihammas

text: Hammaslääkärikielessä kaikki kolmannet poskihampaat tunnetaan "kaseina".


title: Alempi kolmas poskihammas

text: Alemmat kolmannet poskihampaat ovat ihmisen hampaita alaleussa. Hampaat sijaitsevat alempien toisten poskihampaiden takana. Nämä hampaat ovat viisaudenhampaita. Ne puhkeavat vain noin 65 prosentille ihmisistä ja maitohampaissa niitä ei ole ollenkaan. Kuten kaikilla poskihampailla, niiden tehtävänä on pureskella ruokaa, vaikka näiden hampaiden puuttuminen ei merkittävästi tähän vaikutakaan.


title: Alempi kolmas poskihammas


title: Mikael Hising

text: Mikael Hising (22. huhtikuuta 1687 Köping, Ruotsi – 15. lokakuuta 1756 Ådö, Ruotsi) oli Suomessa toiminut ruotsalainen liikemies ja rautaruukkien omistaja, Hisinger-suvun edustaja.


title: Mikael Hising

text: Hisingin isä oli pormestari Karl Hising ja äiti Barbro Petré. Hänellä oli kauppaliike Tukholmassa, jonka johtajana hän vaurastui huomattavasti. Omaisuuttaan hän sijoitti vuonna 1723 Hising hankkimalla veljensä kapteeni Johan Vilhelm Hisingin kanssa Suuren Pohjan sodan takia rappiolle jääneet Fagervikin, Pinjaisten eli Billnäsin ja Skogbyn rautaruukit sekä useita maatiloja Länsi-Uudeltamaalta. 1725 hän osti myös Taalintehtaan Kemiöstä ja perusti sen läheisyyteen Björkbodan rautatehtaan. Hisingin poika Johan Hisinger muutti Fagervikiin ja hänen tyttärensä poika Johan Adam Petersen Björkbodaan.


title: Mikael Hising

text: Hisingin puoliso vuodesta 1717 oli Margareta Frodbom (k. 1761).


title: Sukastapakulot

text: Sukastapakulot ("Merulaxis") on tapakulojen heimoon kuuluva varpuslintusuku. Sukastapakulojen sukuun kuuluu BirdLife Suomen mukaan kaksi lajia.


title: Denis Giraudet

text: Denis Giraudet (s. 16. joulukuuta 1955) on ranskalainen kartanlukija, joka aloitti uransa vuonna 1977. Hän on lukenut nuotteja muun muassa Juha Kankkuselle ja Didier Auriolille.


title: Juha Piironen

text: Juha Piironen (s. 8. huhtikuuta 1951) on suomalainen kartanlukija, joka on lukenut nuotteja muun muassa Juha Kankkuselle sekä Henri Toivoselle.


title: Hydrolysoitu proteiini

text: Hydrolysoitu valkuainen on valkuaista joka on hydrolysoitu eli hajotettu osiinsa aminohapoiksi. Siihen on erilaisia menetelmiä, joista kaksi tavallisinta on pitkä keittäminen vahvassa hapossa tai vahvassa emäksessä tai käyttämällä entsyymiä, esimerkiksi haiman proteaasientsyymiä luontaisen hydrolyysin käynnistämiseen.


title: Vetvetit

text: Vetvetit ("Pteroptochos") on tapakulojen heimoon kuuluva varpuslintusuku. Vetvettien sukuun kuuluu BirdLife Suomen mukaan kolme lajia.


title: Raitahaarakolibri

text: Raitahaarakolibri ("Tilmatura dupontii") on amerikkalainen kiitäjälintu. Se on sukunsa ainoa laji. Sen esiintymisalue käsittää Meksikon keski- ja eteläosat ja sieltä Keski-Amerikan vuoristoihin Guatemalaan, El Salvador, Hondurasiin ja Nicaraguan pohjoisosiin. René Primevère Lesson kuvaili lajin holotyypin Meksikosta vuonna 1832.


title: Kirviskolibri

text: Kirviskolibri ("Microstilbon burmeisteri") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Bolivian keski- ja eteläosat sekä Argentiinan pohjoisosan. Philip Lutley Sclater kuvaili lajin holotyypin Argentiinan Tucumánista vuonna 1887, ja nimesi lajin Hermann Burmeisterin kunniaksi.


title: Evert Katila

text: Evert Katila (16. marraskuuta 1872 Punkalaidun – 23. maaliskuuta 1945 Helsinki) oli suomalainen musiikkialan kriitikko, säveltäjä, toimittaja ja toimitussihteeri.


title: Evert Katila

text: Katilan vanhemmat olivat virkatalon vuokraaja Josef Katila ja Kaisa Katila. Hän tuli ylioppilaaksi vuonna 1894 ja opiskeli paitsi geologiaa Helsingin yliopistossa myös viulunsoittoa ja musiikin teoriaa. Hänen opettajinaan olivat muiden muassa Richard Faltin ja Jean Sibelius. Vuodesta 1899 alkaen hän toimi "Uuden Suomen" musiikkiarvostelijana ja vuodesta 1906 vuoteen 1918 lehden toimitussihteerinä. Vuonna 1919 hän siirtyi toimitussihteeriksi "Helsingin Sanomiin". Hän perusti "Sävelettären" ja oli sen ensimmäinen toimittaja 1905–1906. Katilaa pidettiin taitavana musiikkikriitikkona, hän toimi valtion musiikkilautakunnassa jäsenenä ja varapuheenjohtajana 1905–1945, Kordelinin säätiön hallituksen jäsenenä ja säätiön taiteen jaoston puheenjohtajana sekä Suomalaisen oopperan johtokunnan jäsenenä ja varapuheenjohtajana 1920-1945. Hän kirjoitti artikkeleita ja esseitä musiikkijulkaisuihin.


title: Evert Katila

text: Katila sävelsi mieskuorolauluja, tunnetuimpina "Pellavankitkijä", "Kuningas Erik", "Tuutulaulu" ja "Vielä ne huojuu honkapuut".


title: Turkoosikurkkukolibri

text: Turkoosikurkkukolibri ("Myrtis fanny") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Ecuadorin länsi- ja kaakkoisosat sekä Perun pohjois- ja länsiosat. Lajista tunnetaan kaksi alalajia. René Primevère Lesson kuvaili lajin holotyypin Perusta vuonna 1838.


title: Amine Hebri

text: Amine Hebri (, s. 19. huhtikuuta 1990 Athis-Mons, Ranska) on ranskalais-algerialainen jalkapalloilija. Laitapuolustajana pelaava Hebri edustaa Algerian pääsarjassa ES Sétifiä.


title: Amine Hebri

text: Hebri pelasi juniorivuotensa Ranskassa, jossa hän edusti Nantesia ja PSG:tä.


title: Amine Hebri

text: Ammattilaisuransa Hebri aloitti Sveitsissä siirryttyään vuonna 2009 Challenge Liigassa pelanneeseen Baulmesiin. Hän joutui kuitenkin jättämään seuran sen jouduttua talousvaikeuksiin.


title: Amine Hebri

text: Hebri vietti kesällä 2010 koeajalla Atlético Madridissa, mutta jäätyään ilman sopimusta hän palasi takaisin Ranskaan 14. lokakuuta 2010 allekirjoitettuaan sopimuksen CFA tasolla pelanneen Viry-Châtillonin kanssa.


title: Amine Hebri

text: 31. tammikuuta 2011 Hebri siirtyi Algerian pääsarjaan ES Sétifiin kolmen ja puolen vuoden sopimuksella.


title: Amine Hebri

text: Hebri on edustanut Algeriaa nuorten maajoukkuetasolla alle 17- ja alle 20-vuotiaissa.


title: Tarhakolibri

text: Tarhakolibri ("Eulidia yarrellii") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Perun eteläosan ja Chilen pohjoisosan. Jules Bourcier kuvaili lajin holotyypin Chilen Aricasta vuonna 1847, ja nimesi lajin William Yarrellin kunniaksi.


title: Lauri Taipalus

text: Lauri Sakari Taipalus (s. 14. tammikuuta 1988 Alavus) on suomalainen jääkiekkopuolustaja, joka pelaa Tanskan Metal Ligaenin Herning Blue Foxissa.


title: Lauri Taipalus

text: Taipalus on Alavuden Peli-Veikkojen kasvatti ja hän pelasi juniorina myös seinäjokelaisessa S-Kiekossa. Hän siirtyi kaudeksi 2006–2007 S-Kiekon B-nuorista JYPin A-nuoriin. Taipalus oli kaudella 2007–2008 JYPin A-nuorten tehokkain puolustaja tehoilla 8+12=20 ja hän sijoittui puolustajien pistepörssissä seitsemänneksi. Taipalus sijoittui myös jäähypörssissä kuudenneksi 101 minuutillaan. Hän voitti keväällä 2008 A-nuorten SM-pronssia.


title: Lauri Taipalus

text: Heinäkuussa 2008 Taipalus siirtyi try-outille Mestiksen nousijajoukkue D Teamiin. Hän sai elokuussa sopimuksen kaudeksi 2008–2009, josta Taipalus pelasi kuitenkin vielä yli puolet JYPin A-nuorissa. Hänen kauttaan pilasi lisäksi myös loukkaantuminen. Taipalus teki D Teamissa 12 ottelussa tehot 2+2=4. Hän teki maaliskuussa 2009 kolmivuotisen jatkosopimuksen joukkueen kanssa.


title: Lauri Taipalus

text: Kausi 2009–2010 oli Taipalukselle ensimmäinen kokonainen Mestiksessä ja hän teki 40 runkosarjaottelussa tehot 2+10=12. Taipalus voitti keväällä 2010 Mestis-hopeaa. Kaudella 2010–2011 Taipalus oli tehoilla 5+20=25 D Teamin tehokkain puolustaja ja hän sijoittui Mestiksen puolustajien pistepörssissä viidenneksi TuTon Matti-Pekka Pelkosen ja Markus Laineen kanssa. Keväällä 2011 Taipalus voitti Mestis-pronssia. Hän teki kauden aikana myös SM-liigadebyyttinsä JYPissä 23. marraskuuta 2010 vieraissa Hämeenlinnan Pallokerhoa vastaan. Taipalus sai ottelussa jääaikaa 14.47 minuuttia ja hän keräsi yhden kahden minuutin jäähyn. Ottelu jäi kuitenkin Taipaluksen kauden ainoaksi SM-liigassa.


title: Lauri Taipalus

text: Huhtikuussa 2011 Taipalus teki kolmivuotisen sopimuksen Saimaan Pallon kanssa, mutta samalla hänen sovittiin pelaavan vielä kauden 2011–2012 lainalla Mestiksessä, SaiPan yhteistyöjoukkue Mikkelin Jukureissa. Taipalus sijoittui tehoilla 6+15=21 Mestiksen puolustajien pistepörssissä seitsemänneksi SaPKon Lasse Lappalaisen kanssa. Kauden 2012–2013 hän pelasi kokonaan SaiPassa, jossa SM-liigan tulokaskausi toi 37 runkosarja- ja kolmessa playoff-ottelussa tehot 1+2=3. Taipaluksen liigauran avausmaali syntyi runkosarjan viimeisellä kierroksella 12. maaliskuuta 2013 vieraissa Rauman Lukkoa vastaan. Hänet palkittiin ottelun "Ilta-Sanomien" yhden tähden tähtipelaajana. Taipalukseen kauteen mahtuu myös useita viikkoja kestänyt poissaolo hänen saatua kiekon kasvoihinsa marraskuussa 2012.


title: Lauri Taipalus

text: Taipalus löi itsensä läpi SM-liigassa kaudella 2013–2014. Hän pelasi loukkaantumisten vuoksi vain 38 runkosarjaottelua, mutta teki niihin nähden edelliskautta huomattavasti paremmat tehot 6+10=16. Kaudeksi 2014–2015 Taipalus siirtyi kaksivuotisella sopimuksella Helsingin IFK:hon. Hän oli tehoilla 6+27=33 joukkueen tehokkain puolustaja ja kolmanneksi paras pistemies Arttu Luttisen kanssa. Taipalus jakoi SM-liigan puolustajien pistepörssin neljännen sijan JYPin Mikko Luoman kanssa. Kaudella 2015–2016 hänen tehopisteensä laski alle puoleen edellisestä kaudesta ja Taipalus teki runkosarjassa 14 tehopistettä. Hän voitti kauden päätteeksi SM-hopeaa.


title: Lauri Taipalus

text: Kaudeksi 2016–2017 Taipalus palasi kaksivuotisella sopimuksella SaiPaan. Hänet nimettiin joukkueen varakapteeniksi. Taipaluksen kautta haittasi tammikuussa 2017 tullut loukkaantuminen, joka piti hänet viikkoja sivussa. Myös kausi 2017–2018 Taipaluksella jäi loukkaantumisten vuoksi vain 36 ottelun mittaiseksi ja päättyi helmikuussa 2018.


title: Lauri Taipalus

text: Elokuussa 2018 Taipalus siirtyi vuoden mittaisella ja kahden kuukauden mittaisen try-outin sisältävällä sopimuksella Kalevan Palloon. Hän jäi koejaksonsa päätteeksi ilman jatkosopimusta. Marraskuussa Taipalus siirtyi loppukauden 2018–2019 kattavalla sopimuksella Tanskan Metal Ligaenin Herning Blue Foxiin.


title: Sepeltapakulot

text: Sepeltapakulot (Melanopareiidae) on varpuslintuihin kuuluva heimo. Aikaisemmin heimon lajit on luettu kuuluvaksi tapakulojen heimoon, mutta on molekyylifylogeneettisten tutkimusten perusteella erotettu omaan heimoonsa. Sepeltapakulojen heimoon kuuluu BirdLife Suomen mukaan yksi suku ja neljä lajia.


title: Sepeltapakulot

text: Sepeltapakuloja tavataan Etelä-Amerikasta. Niiden elinympäristöä ovat kuivat pensaikkoiset alueet ja ravintoa selkärangattomat eläimet. Väritykseltään ne ovat usein kirjavia.


title: Morris-tanssi

text: Morris-tanssi on englantilainen usein säestetty kansantanssi, joka perustuu rytmiseen askellukseen ja ryhmäkoreografioihin. Tanssijoilla saattaa olla keppejä, miekkoja, nenäliinoja tai kelloja, jotka sisältyvät koreografiaan.


title: Morris-tanssi

text: Morris-tanssin uskotaan olevan alun perin maurilainen tanssi. Kirjallisuudessa ei ole viittauksia morris-tanssista ennen 1400-lukua, ja ensimmäiset viittaukset puhuvat hovitanssista, jota tanssivat sekä miehet että naiset. Vasta myöhemmin morris-tanssia mainitaan tanssittavan kansan keskuudessa. Nykyään tanssia pidetään hyvin englantilaisena, ja vaikka tanssijoita löytyy myös muista maista, he ovat usein brittiläistä alkuperää.


title: Ligue 2 (Algeria)

text: Ligue 2 on Algerian jalkapallosarjojen toiseksi korkein sarjataso. Sarjassa pelaa 16 joukkuetta, jotka kohtaavat toisensa kahdesti, vieraissa ja kotona, jolloin otteluita kertyy joukkuetta kohden 30. Kauden päätteeksi sarjan kolme ensimmäistä joukkuetta nousee suoraan pääsarjaan ja kaksi viimeistä joukkuetta putoaa suoraan Ligue nationale du football amateuriin.


title: Ligue 2 (Algeria)

text: Sarja perustettiin samaan aikaan Algerian pääsarjan kanssa vuonna 1962. Sittemmin kaudesta 2010-2011 lähtien sarjasta tuli pääsarjan tavoin ammattilaissarja.


title: Jari Pulliainen

text:
Jari Pulliainen (s. 6. kesäkuuta 1965 Joensuu) on suomalainen entinen jääkiekkoilija. Hän pelasi urallaan yhteensä 336 runkosarjaottelua SM-liigassa tehoilla 93+83=176. Jäähyminuutteja tuli 101. Rightin puolelta laukonut Pulliainen muistetaan hyvin Kalevan Pallon fanien keskuudessa, mutta hän edusti SM-liigaurallaan myös TPS:ää.
Pulliainen syntyi Joensuussa, mutta aloitti jääkiekon Kuopiossa ja Kalevan Pallossa. Hän teki debyyttinsä miesten peleissä kaudella 1983–1984, jolloin Pulliainen pelasi I-divisioonassa 28 ottelua tehoin 5+7=12. Kolmannen kautensa 1985–1986 päätteeksi hän oli nostamassa KalPaa SM-liigaan keväällä 1986.


title: Jari Pulliainen

text: Ensimmäinen SM-liigakausi 1986–1987 toi Pulliaiselle 43 runkosarjaottelussa tehot 4+5=9. Seuraava kausi 1987–1988 toi 26 pistettä ja kaudella 1988–1989 Pulliainen teki SM-liigan yhden kauden piste-ennätyksensä tehoilla 21+18=39. Hän oli KalPan kolmanneksi paras maalintekijä. Pulliainen teki 21 maalia myös kaudella 1989–1990, jolloin hän oli taas joukkueen sisäisen maalipörssin kolmas.


title: Jari Pulliainen

text: KalPan fanien keskuudessa Pulliainen muistettaneen parhaiten keväältä 1991, jolloin hän ratkaisi välierissä KalPalle 3–2-jatkoaikavoiton JYPistä, jonka jälkeen joukkue eteni finaaliin. KalPa voitti kauden päätteeksi SM-hopeaa, jota pidetään joukkueen seurahistorian kruununa. Pulliainen teki runkosarjassa 27 pistettä, mutta pudotuspelit toivat kahdeksassa ottelussa tehot 6+4=10, joilla hän jakoi maalipörssin voiton TPS:n Jari Hirsimäen kanssa. He sijoittuivat pistepörssissä toiseksi HPK:n Teppo Kivelän jälkeen.


title: Jari Pulliainen

text: Kaudeksi 1991–1992 Pulliainen siirtyi hallitsevaan Suomenmestariin TPS:ään, joka oli edelliskaudella KalPan finaalivastustaja. Hänen toinen kautensa 1992–1993 päättyi siellä Suomenmestaruuteen. Pulliaisen rooli alkoi pienentymään joukkueessa ja hän pelasi lähinnä "jarruketjun hyökkääjänä". Hän pelasi kauden aikana myös yhden ottelun I-divisioonaa Kiekko-67:ssä. Kauden 1993–1994 Pulliainen pelasi kokonaan I-divisioonaa Kalajoen Junkkareissa. Hän oli tehoilla 18+18=36 joukkueen toiseksi paras maalintekijä ja kolmanneksi paras pistemies.


title: Jari Pulliainen

text: Pulliainen palasi KalPaan kaudeksi 1994–1995, joka jäi hänen uransa viimeiseksi. Lopettamiseen johtanut merkittävin syy oli pääsy Tampereelle poliisikouluun. Hän on uransa jälkeen toiminut muun muassa KalPan C-nuorten valmentajana kaudella 2007–2008. Pulliainen on siviiliammatiltaan poliisi.


title: Jurij Tepeš

text: Jurij Tepeš (s. 14. helmikuuta 1989 Ljubljana) on slovenialainen mäkihyppääjä. Hän edustaa SD Dolomiti -seuraa.


title: Jurij Tepeš

text: Tepeš on saavuttanut viisi mitalia junioreiden MM-kilpailuissa: Rovaniemellä 2005 hän sai kultaa joukkue- ja pronssia henkilökohtaisessa kilpailussa, Kranjssa 2006 hopeaa sekä henkilökohtaisessa että joukkuekilpailussa ja Tarvisiossa 2007 kultaa joukkuekilpailussa. Aikuisten tasolla Tepešillä on suurmäen joukkuekilpailun pronssi Oslon MM-kilpailuista 2011 sekä lentomäen joukkuekilpailun pronssi Vikersundin MM-kilpailuista 2012. Vikersundin henkilökohtaisessa kilpailussa hän sijoittui 12:nneksi, 2014 Harrachovin MM-lentomäessä 15:nneksi ja Kulmissa 2016 yhdeksänneksi.


title: Jurij Tepeš

text: Tepeš kilpaili maailmancupissa ensimmäisen kerran Garmisch-Partenkirchenin uudenvuodenkilpailussa 2006 sijoittuen 35:nneksi. Ensimmäiset maailmancup-pisteensä hän sai oltuaan 24:s Villachissa joulukuussa 2007. Kymmenen parhaan joukossa hän debytoi oltuaan yhdeksäs Lillehammerissa joulukuussa 2011. Ensimmäisen palkintosijansa hän sai oltuaan kolmas Harrachovissa helmikuussa 2013. Ensimmäisen voittonsa hän saavutti Planican lentomäessä maaliskuussa 2013. Hän sijoittui kolmanneksi Klingenthalissa marraskuussa 2013 ja Kulmin lentomäessä tammikuussa 2015. Maaliskuussa 2015 hän oli Planican ensimmäisessä kilpailussa toinen ja voitti jälkimmäisen kilpailun. Helmikuussa 2017 hän oli kolmas Oberstdorfin lentomäessä.


title: Jurij Tepeš

text: Jurij Tepešillä on hallussaan Salpausselän normaalimäen HS97 mäkiennätys 101 metriä, jonka hän hyppäsi 3. maaliskuuta 2012 joukkuekisassa.


title: Jurij Tepeš

text: Jurij Tepešin isä Miran Tepeš on entinen mäkihyppääjä.


title: SKP:n Kuopion piirijärjestö

text: SKP:n Kuopion piirijärjestö on Suomen Kommunistisen Puolueen toimintaa Pohjois-Savon vaalipiirissä ohjaava järjestö, jonka piiritoimisto sijaitsee Kuopiossa.


title: Stefan Raab

text: Stefan Konrad Raab (s. 20. lokakuuta 1966 Köln) on saksalainen viihdyttäjä, televisiojuontaja, koomikko ja muusikko. Raab tuli tunnetuksi vuonna 1993 "Vivasion" –komediaohjelman juontajana. Hän on juontanut saksalaista keskusteluohjelmaa "TV total" vuodesta 1999.


title: Stefan Raab

text: Raab edusti Saksaa Eurovision laulukilpailussa vuonna 2000 Tukholmassa kappaleella "”Wadde hadde dudde da?”" ja sijoittui 5. sijalle. Lisäksi hän on säveltänyt Saksan edustajien Guildo Hornin kappaleen "”Guildo hat euch lieb"” vuoden 1998 Eurovision laulukilpailuun ja toimi myös kappaleen kapellimestarina, mutta tämä oli kuitenkin vain saksalaisia varten tarkoitettu vitsi, sillä monia saksalaisia huvitti ajatus viihdyttävästä tv-koomikosta niinkin arvokkaassa tehtävässä kuin Euroviisujen kapellimestarina. Tosiasiassa laulun säestys kuultiin kokonaan taustanauhalta eikä euroviisuorkesteria käytetty ollenkaan. Raab sävelsi myös Maximilian Mutzken kappaleen "”Can't Wait Until Tonight"” vuoden 2004 Eurovision laulukilpailuun.


title: Stefan Raab

text: Raab valittiin juontajaksi vuoden 2011 Eurovision laulukilpailuun Anke Engelken ja Judith Rakersin kanssa.


title: Oscar-gaala 1937

text: Oscar-gaala 1937 oli järjestyksessä yhdeksäs Yhdysvaltain elokuva-akatemian palkintogaala, joka pidettiin 4. maaliskuuta 1937 Biltmore Hotelissa, Los Angelesissa. Gaalan juontajana toimi näyttelijä-tuottaja George Jessel.


title: Oscar-gaala 1937

text: Ensimmäisen kerran jaettiin palkinnot parhaille mies- ja naissivuosille.


title: Oscar-gaala 1937

text: "Kaikki vuoden 1937 voittajat ja ehdokkaat"


title: Mauritz Schick

text: Mauritz Schick (9. heinäkuuta 1922 Helsinki – 24. syyskuuta 1982 Helsinki) oli suomalainen jalkapalloilija.


title: Mauritz Schick

text: Tukimiehenä pelannut Schick edusti urallaan helsinkiläistä Arsenalia, Makkabia ja vuosina 1943–1951 Kiffeniä. Kaikkiaan hän pelasi kahdeksan kauden aikana 91 mestaruussarjan ottelua, joissa hän teki yhdeksän maalia. Schick pelasi Suomen maajoukkueessa vuosina 1947–1948 yhteensä seitsemän maaottelua.


title: Bobo

text: Bobo voi tarkoittaa ainakin seuraavia:


title: Petter Setälä

text: Petter Setälä (s. 4. elokuuta 1964) on entinen suomalainen jalkapalloilija.


title: Petter Setälä

text: Laitahyökkääjänä pelannut Setälä edusti urallaan Valkeakosken Hakaa 1982–1989 ja 1991–1992. Lisäksi hän pelasi alemmilla sarjatasoilla Toijalan Pallossa 1980–1981, Pallo-Sepoissa 1990 ja 1993 sekä Sexypöxyissä 1994. Hän voitti Hakassa Suomen Cupin 1985 ja 1988. Kaikkiaan Setälä pelasi yhdeksän kauden aikana 188 mestaruussarjan ja Veikkausliigan ottelua, joissa hän teki 17 maalia.


title: Petter Setälä

text: Setälä pelasi Suomen maajoukkueessa kaksi maaottelua vuonna 1986.


title: Lauri Sinikari

text: Lauri Eero Sinikari (synt. Präktig, 24. tammikuuta 1907 – 27. tammikuuta 1983) oli suomalainen jalkapalloilija.


title: Lauri Sinikari

text: Tukimiehenä pelannut Sinikari edusti urallaan Helsingin Jyryä ja Töölön Vesaa sekä vuosina 1929–1941 Helsingin Palloseuraa. Hän voitti HPS:ssa Suomen mestaruuden 1929, 1932, 1934 ja 1935. Kaikkiaan Sinikari pelasi 11 kauden aikana 112 mestaruussarjan ottelua, joissa hän teki kaksi maalia. Vuonna 1927 hän voitti Jyryn riveissä.


title: Lauri Sinikari

text: Sinikari pelasi Suomen maajoukkueessa vuosina 1930–1935 yhteensä viisi maaottelua. Hän oli mukana myös Työväen Urheiluliiton jalkapallojoukkueessa vuoden 1925 työläisolympialaisissa sekä 1928 Moskovan Spartakiadeissa.


title: Femme Fatale (Britney Spearsin albumi)

text: Femme Fatale on yhdysvaltalaisen poplaulaja Britney Spearsin seitsemäs studioalbumi. Se julkaistiin Yhdysvalloissa 29. maaliskuuta ja Suomessa 30. maaliskuuta 2011. Albumia on äänitetty vuosina 2009–2011 ja sen päätuottajat ovat Max Martin ja Dr. Luke. Ensimmäinen single "Hold It Against Me" debytoi listojen kärjessä viidessä maassa. Kappale nousi listaykköseksi myös Suomessa. Itse albumi nousi Billboard 200-listan ykköseksi Yhdysvalloissa. Albumilta on julkaistu singlenä kappaleet "Till the World Ends" ja "I Wanna Go". Spears vahvisti 29. elokuuta, että albumin neljältenä singlenä julkaistaan kappale "Criminal".


title: Femme Fatale (Britney Spearsin albumi)

text: Julkaistuaan albumin nimen ja kansikuvan 2. helmikuuta 2011 Spears twiittasi albumistaan sanoen:


title: Femme Fatale (Britney Spearsin albumi)

text: I've poured my heart and soul into this album over the last 2 years. I've put everything I have into it. This album is for you, my fans, who have always supported me and have stuck by me every step of the way! I love you all! Sexy and Strong. Dangerous yet mysterious. Cool yet confident! FEMME FATALE.


title: Femme Fatale (Britney Spearsin albumi)

text: Spears aloitti kuudennen kiertueensa Femme Fatale Tourin 16. kesäkuuta Yhdysvalloissa. Spears konsertoi myös Suomessa Hartwall Areenalla 14. lokakuuta 2011. Liput tulivat myyntiin 13. kesäkuuta. Liput ovat 80-85€. Femme Fatale albumilta Spears esittää kappaleet, "Hold It Against Me", "Till the World Ends", "How I Roll", "Big Fat Bass", "I Wanna Go", "Drop Dead Beautiful", "Trouble For Me' criminal ja "Up N' Down".


title: Erik Sjöberg (jalkapalloilija)

text: Erik Sjöberg (s. 15. heinäkuuta 1928) on entinen suomalainen jalkapalloilija.


title: Erik Sjöberg (jalkapalloilija)

text: Keskustukena pelannut Sjöberg edusti urallaan Vasa IFK:a 1946–1956. Hän voitti seurassa Suomen mestaruuden 1946 ja 1953. Kaikkiaan Sjöberg pelasi 11 kauden aikana 165 mestaruussarjan ottelua.


title: Erik Sjöberg (jalkapalloilija)

text: Sjöberg pelasi Suomen maajoukkueessa yhden maaottelun vuonna 1955.


title: Santa Marian kaappaus

text: Santa Marian kaappaus oli Portugalin ja Espanjan diktaattoreita António de Oliveira Salazaria ja Francisco Francoa vastaan suunnattu isku, jonka kohteena oli 20 000 tonnin kantoinen portugalilainen loistoluokan matkustaja-alus M/S "Santa Maria". Kaappaus tapahtui Karibianmerellä 22. tammikuuta 1961. Aluksi kaappaajia kerrottiin olleen 70 aseistettua miestä, mutta lopulta ilmeni että heitä oli kapteenin lisäksi 24 nuorukaista, laivalta vapautettujen kertoman mukaan pääosin 17–18-vuotiaita espanjankielisiä nuorukaisia mutta myös portugalilaisia. Laivan havaitsi keskellä Atlanttia matkalla kohti Afrikkaa Yhdysvaltain laivasto, jonka hävittäjäalus USS "R. L. Wilson" lähti ajamaan sitä takaa.


title: Santa Marian kaappaus

text: Aluksella oli uutistietojen mukaan 620 matkustajaa. Matkustajien luovutusehdot lähetti Yhdysvaltain laivastolle sähkeitse kapinallisten kapteeni Henrique Galvao, joka ilmoitti aluksen olevan matkalla Afrikkaan. Myöhemmin kaapparikapteeni Galvao lähetti Portugalin opposition maanpaossa olevalle johtajalle, kenraali Humberto Delgadolle, sähkeen, jossa hän ilmoitti, että alus on matkalla pohjoisbrasilialaiseen satamaan. Syynä kurssin muutokseen olivat laivalla puhjenneet mellakat, joissa muun muassa Galvao sai vammoja.


title: Santa Marian kaappaus

text: Kun alus saapui viiden sotalaivan ja yhden amerikkalaisen lentokoneen saattamana Brasiliaan Recifen satamaan, Brasilian presidentti Janio Quadros lupasi kaappareille poliittisen turvapaikan. Galvao ei hyväksynyt tarjousta vaan vaati päästä vapaasti purjehtimaan ja uhkasi räjäyttää aluksen, jollei vaatimukseen suostuta. Laivalla oli tuolloin 51 aseistettua brasilialaista merimiestä Galvaon 31 miestä vastaan. Kaapparit vangittiin, ja 4. helmikuuta alus palautettiin virallisesti Portugalille, jonka edustajana sen otti vastaan sotilasattašea eversti Joaquim da Luz. Alus purjehti vielä vuoteen 1973, minkä jälkeen se purjehti tyhjänä Taiwaniin romutettavaksi.


title: Santa Marian kaappaus

text: Vielä tilanteen ollessa kesken saksalainen elokuvayhtiö Franz Seitz ilmoitti aikovansa tehdä seikkailusta elokuvan, jonka nimeksi oli kaavailtu "Merirosvot Santa Marialla" ("Piraten auf der Santa Maria"). Pääosiin suunniteltiin näyttelijöitä Mario Adorf, Dawn Addams, Agnes Laurent ja Dany Robin. Ohjaajan nimeksi ilmoitettiin tri Harald Reinl.


title: John Sjöberg

text: John Sjöberg (s. 26. tammikuuta 1923) on entinen suomalainen jalkapalloilija.


title: John Sjöberg

text: Tukimiehenä pelannut Sjöberg edusti urallaan Vasa IFK:a 1943–1951 ja Pargas Idrottsföreningiä 1948. Hän voitti VIFK:ssa Suomen mestaruuden 1944 ja 1946. Kaikkiaan Sjöberg pelasi kahdeksan kauden aikana 89 mestaruussarjan ottelua, joissa hän teki 20 maalia.


title: John Sjöberg

text: Sjöberg pelasi maajoukkueessa vuosina 1945–1947 kaksi maaottelua.


title: Manning

text: Manning on muun muassa seuraavien henkilöiden sukunimi:


title: Karoliina Mäenpänen

text: Karoliina Mäenpänen (s. 11. huhtikuuta 1992 Kauhava) on suomalainen jääkiekkoilija, pelipaikaltaan puolustaja.


title: Karoliina Mäenpänen

text: Mäenpäsen kasvattajaseura on kauhavalainen Hela-Kiekko. Hän on edustanut myös S-Kiekkoa, Lapuan Virkiää ja Alavuden Peli-Veikkoja, jossa pelatessaan hänet valittiin naisten SM-sarjan vuoden tulokkaaksi kaudella 2009–2010. Hän edusti JYPiä kausilla 2010–2013. Muutaman välivuoden jälkeen hän palasi kaukaloon Lapuan Virkiän Mestis-joukkueen pelaajavalmentajana kaudella 2016–2017.


title: Karoliina Mäenpänen

text: Mäenpänen pelasi ikäkausimaajoukkueissa ja kaudella 2010–2011 myös naisten maajoukkueessa.


title: Ralf Sjöberg

text: Ralf Sjöberg (s. 18. tammikuuta 1936) on entinen suomalainen jalkapalloilija.


title: Ralf Sjöberg

text: Keskustukena pelannut Sjöberg edusti urallaan Vasa IFK:a 1954–1960 ja 1967, Kalevan Pallo-Poikia 1961 sekä Tampereen Palloilijoita 1961–1966. Kaikkiaan hän pelasi yhdeksän kauden aikana 148 mestaruussarjan ottelua, joissa hän teki 23 maalia.


title: Ralf Sjöberg

text: Sjöberg pelasi Suomen maajoukkueessa vuosina 1956–1963 kymmenen maaottelua.


title: Omar Suleiman

text: Omar Suleiman ( s. 2. heinäkuuta 1936 – 19. heinäkuuta 2012 Cleveland, Yhdysvallat) oli egyptiläinen poliitikko ja vuosina 1993–2011 tiedustelupalvelun johtaja. Varapresidentiksi hänet nimitettiin 29. tammikuuta 2011 hallituksenvastaisten mielenosoitusten alkamisen jälkeen.. Tämä virka jäi kuitenkin lyhyeksi, kun mielenosoittajien vaatimuksiin vastattiin 11. helmikuuta 2011 ja valta siirrettiin Mubarakilta väliaikaisesti sotilasneuvostolle.


title: Omar Suleiman

text: Egyptin tiedustelupalvelun johtajana häntä on syytetty laajamittaisen systemaattisen kidutuksen sallimisesta. Joissakin tapauksissa Yhdysvaltojen puolesta. Ainakin yhdessä tapauksessa Suleiman on myös itse toiminut kiduttajana (Mamdouh Habib v. 2002).


title: Omar Suleiman

text: Suleiman pyrki Egyptin presidentiksi vuoden 2012 presidentinvaaleissa. Hän ilmoittautui presidenttikisaan kannattajien painostuksesta viime hetkellä ja keräsi osallistumiseen vaaditut 30 000 allekirjoitusta muutamassa päivässä. Suleimanin ehdokkuus kuitenkin hylättiin, koska hän ei saanut tarpeeksi tukea riittävän monesta maakunnasta.


title: Omar Suleiman

text: Suleiman kuoli 76-vuotiaana sairaalassa Yhdysvalloissa 19. heinäkuuta 2012. Hänen kuolinsyytään ei kerrottu julkisuuteen.


title: Aimo Sommarberg

text: Aimo Sommarberg (s. 11. elokuuta 1931 Kotka) on entinen suomalainen jalkapalloilija.


title: Aimo Sommarberg

text: Keskustukena pelannut Sommarberg edusti urallaan Kotkan Työväen Palloilijoita ja Rosenlewin Urheilijoita. Hän voitti KTP:ssa Suomen mestaruuden 1951 ja 1952. Kaikkiaan Sommarberg pelasi kymmenen kauden aikana 148 Mestaruussarjan ottelua, joissa hän teki 19 maalia.


title: Aimo Sommarberg

text: Sommarberg pelasi Suomen jalkapallomaajoukkueessa vuosina 1952–1957 yhteensä 15 maaottelua.


title: Holger Strömberg

text: Holger Strömberg (s. 28. huhtikuuta 1936) on entinen suomalainen jalkapalloilija.


title: Holger Strömberg

text: Keskustukena pelannut Strömberg edusti urallaan IF Drottia 1954–1960 ja HIFK:a 1961–1964. Hän voitti HIFK:ssa Suomen mestaruuden 1961 ja Drottissa Suomen Cupin 1957. Kaikkiaan Strömberg pelasi viiden kauden aikana 103 mestaruussarjan ottelua.


title: Holger Strömberg

text: Strömberg pelasi Suomen maajoukkueessa kaksi maaottelua vuonna 1960.


title: Lambro

text: Lambro on Pojoen sivujoki Pohjois-Italiassa. Se saa alkunsa Comojärven eteläpuolisilta vuorilta ja kulkee Monzan kaupungin keskustan läpi ja Milanon laitamilta ennen laskemistaan Pojokeen. Joen pohjoisosa Monzasta ylöspäin kuuluu suurelta osin Lambron laakson suojelualueeseen, jossa sen rantaa kulkee pyörätie.


title: Lambro

text: Lambro oli aikaisemmin yksi Italian saastuneimpia jokia, mutta puhdistusmenetelmiä parantamella veden laatu on parantunut 2000-luvulla.


title: Kultainen hanska (Algeria)

text: Kultainen hanska () on algerialaisten El Heddaf ja Le Buteur -lehtien vuodesta 2001 lähtien vuosittain jakama palkinto, joka myönnetään parhaaksi valitulle algerialaiselle jalkapallomaalivahdille.


title: Ammunta kesäolympialaisissa 1952 – miesten 50 metrin pienoiskiväärin moniasentokilpailu

text:
Helsingin olympiakisojen 50 m pienoiskiväärin 3 x 40 laukauksen ammuntaan osallistui 44 ampujaa 25 eri maasta. Kilpailu suoritettiin tiistaina 29. heinäkuuta kymmenen laukauksen sarjoina. Ensiksi ammuttiin 40 laukausta makuulta ja tästä lajista jaettiin myös erilliset mitalit. Kilpailu jatkui sitten 40 laukauksella polvelta, tässä Suomen Vilho Ylönen oli omaa luokkaansa maailmanennätystuloksella 394.
Kahden asennon jälkeen kärki näytti seuraavanlaiselta: Ylönen (Suomi) 791, Leskinen (Suomi) 788, Andrejev (Neuvostoliitto) ja Huber (Sveitsi) 787, Horber (Sveitsi) 785, Kongshaug (Norja) ja Berg (Ruotsi) 784.
Lopuksi ammuttiin 40 laukausta pystystä. Neuvostoliiton Pjotr Avilov hallitsi tämän asennon parhaiten. Norjan Kongshaug kiri Ylösen polvelta ottaman 7 pisteen etumatkan kiinni ja voitti olympiakultaa. Tasatilanteissa ensisijaisesti enemmän napakymppejä ampunut kilpailija sijoittui paremmin. Kongshaugin ja Ylösen tulokset 1 164 jäivät kolme pistettä saksalaisen Karl Steigelmannin vuonna 1939 maailmanmestaruuskisoissa ampumasta maailmanennätyksestä.


title: Lyhytpyrstökolibri

text: Lyhytpyrstökolibri ("Myrmia micrura") on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Ecuadorin länsiosista Perun luoteisosan La Libertadiin. John Gould kuvaili lajin holotyypin Perusta vuonna 1854.


title: Runokolibri

text: Runokolibri ("Stellula calliope") on pohjoisamerikkalainen kiitäjälintu. Se on sukunsa ainoa laji. Sen esiintymisalue käsittää Kanadan lounaisosan ja Yhdysvaltain länsiosan Kalliovuorilla ja Sierra Nevadalla. Laji talvehtii Meksikon keski- ja eteläosissa. John Gould kuvaili lajin holotyypin Meksikon Hidalgon Real del Montesta vuonna 1847.


title: Veritimantti

text: Veritimantti (myös konfliktitimantti tai sotatimantti) tarkoittaa sota-alueelta kaivettuja timantteja, jotka myydään sodan tai kapinan rahoittamiseksi. Esimerkiksi Sierra Leonen kapinallisarmeija rahoitti veritimanteilla vuosina 1991–2002 käytyä sisällissotaa. Myös Kongon demokraattisesta tasavallasta, Angolasta ja Liberiasta on viety veritimantteja.


title: Veritimantti

text: Veritimanttikaupan estämiseksi on kehitetty niin sanottu Kimberleyn prosessi, jonka tarkoituksena on varmistaa etteivät kapinalliset voi rahoittaa timanttien avulla sotaa. Järjestelmä otettiin käyttöön 2003 ja siihen kuuluvat maat ottavat vastaan timantteja vain toisista prosessiin sitoutuneista maista. Tuottajamaassa viranomaiset varmentavat timanttien lähteen ja pakkaavat ne sinetöityihin laatikoihin. Maahantuojavaltioissa puolestaan varmistetaan aitoustodistus ja sinetti. Global Witness -kansalaisjärjestön mukaan 1990-luvun puolivälissä maailmalla myydyistä timanteista 15 prosenttia oli peräisin konfliktialueilta, mutta 2000-vuosikymmenen puoliväliin mennessä osuus oli pudonnut prosenttiin.


title: Veritimantti

text: Veritimanttikaupasta on tehty muun muassa elokuvat "Blood Diamond – veritimantti" ja "Kuolema saa odottaa".


title: Juovaseisojatetra

text: Juovaseisojatetra ("Anostomus anostomus") on eteläamerikkalainen seisojatetroihin kuuluva kalalaji. Sitä pidetään myös akvaariokalana.


title: Juovaseisojatetra

text: Juovaseisojatetra kasvaa noin 16 cm pitkäksi. Pohjaväriltään se on musta tai tumman ruskea ja kyljissä kulkee keltaisia poikkiraitoja. Muodoltaan kala on pitkulainen ja suu on pieni. Juovaseisojatetran evät ovat väriltään tummanpunaiset. Juovaseisojatetralle on tyypillistä uida pää alaspäin 45 asteen kulmassa.


title: Juovaseisojatetra

text: Juovaseisojatetraa tavataan Etelä-Amerikasta Amazon- ja Orinocojoista. Kala elää vesissä, joiden lämpötila on 22–28 °C ja pH on välillä 5–8.


title: Juovaseisojatetra

text: Juovaseisojatetran ravintoa ovat levät, hyönteiset ja niiden toukat sekä äyriäiset. Laji ei lisäänny akvaariossa kovinkaan usein. Juovaseisojatetralla on oma reviirinsä akvaariossa ja se voi käyttäytyä aggressiivisesti lajitovereitaan kohtaan.


title: Oikeusseuraanto

text: Oikeusseuraanto (myös seuraanto tai suksessio) tarkoittaa tietyn oikeuden tai velvollisuuden siirtymistä henkilöltä tai oikeushenkilöltä toiselle. Toinen siirtyy siis toisen oikeusasemaan. Tällaisen tapahtuman jälkimmäistä oikeussubjektia kutsutaan edellisen oikeussubjektin oikeusseuraajaksi. Oikeusseuraanto voi tapahtua esimerkiksi perinnässä tai oikeudenkäynnissä (asianosaisseuraanto).


title: Oikeusseuraanto

text: Erityisseuraanto (myös erikoisseuraanto eli singulaarisuksessio) on tapahtuma, jossa siirtyy vain tietty oikeus tai rajoitettu ryhmä oikeuksia. Näin on elävien kesken tehdyissä oikeustoimissa.


title: Oikeusseuraanto

text: Yleisseuraanto (myös universaalisuksessio tai generaalisuksessio) on ihmisen kuolemaa seuraava tapahtuma, jossa hänen kaikki oikeutensa siirtyvät oikeudenomistajille. Saman tapainen oikeusseuraanto on kyseessä konkurssin yhteydessä. Kun asianosainen vaihtuu oikeudenkäynnin kestäessä, puhutaan asianosaisseuraannosta. Vaihtuminen johtuu yleensä asianosaisen kuolemasta ja oikeudenomistajien halusta jatkaa oikeudenkäyntiä uusina asianosaisina.


title: Oikeusseuraanto

text: Valtioseuraanto on tapahtuma, jossa päätösvalta jonkin maantieteellisen alueen kansainvälisistä suhteista siirtyy valtiolta toiselle eli edeltäjävaltiolta seuraajavaltiolle. Esimerkiksi Neuvostoliiton hajottua 1991 Venäjä ilmoitti toimivansa sen jatkajavaltiona.


Yhdistyneiden kansakuntien paikannimiasiantuntijoiden ryhmä (UNGEGN, United Nations Group of Experts on Geographical Names) on YK:n talous- ja sosiaalineuvoston pysyvä asiantuntijaelin. Se pyrkii standardisoimaan maapallon kaikki paikannimet. Standardisoinnin lähtökohtana on maan omien nimien ja kirjoitusasujen saaminen maailmanlaajuiseen käyttöön.


title: Yhdistyneiden kansakuntien paikannimiasiantuntijoiden ryhmä

text: YK:n talous- ja sosiaalineuvosto järjestää viisivuosittain paikannimien standardisoimiskonferenssin (United Nations Conference on the Standardization of Geographical Names eli UNCSGN). UNGEGN valmistelee ja toteuttaa konferenssin päätöslauselmat.


title: Ylläkkö

text: Ylläkkö eli yllätyshyökkäys tarkoittaa yllättävää tulitusta tai hyökkäystä vihollista vastaan. Se tapahtuu väijytyksestä tai odottamattomasta suunnasta. Ylläkkö voidaan suorittaa taistelujoukon valmisteltuna hyökkäyksenä, rynnäkkömäisenä iskuna tai erilaisten aseiden tulella. Sitä käytetään usein sissitoiminnassa, mutta myös muun muassa tykistö voi tehdä tuliylläkön.


title: Erik Sjöberg

text: Erik Sjöberg voi viitata seuraaviin henkilöihin


title: Erik Sjöberg (runoilija)

text: Erik Sjöberg (14. tammikuuta 1794 Ludgo, Södermanland, Ruotsi – 4. maaliskuuta 1828 Tukholma) oli ruotsalainen romantiikan ajan runoilija ja kirjailija. Hänet tunnetaan pseudonyymillä Vitalis.


title: Erik Sjöberg (runoilija)

text: Sjöberg oli kotoisin köyhistä oloista, mutta onnistui pääsemään Uppsalan yliopistoon, jossa hän suoritti tutkinnon vuonna 1824. Kirjailijantyön ohella hän ansaitsi elantonsa opettamalla.


title: Kristillisdemokraattien Varsinais-Suomen piiri

text: Suomen Kristillisdemokraattien (KD) Varsinais-Suomen piiri on kristillisdemokraattien piirijärjestö, joka toimii Varsinais-Suomen vaalipiirissä.


title: Erik Sjöberg (laulaja)

text: Erik Sjöberg, myös Erik Sjøberg (31. lokakuuta 1909 Nexø, Bornholm, Tanska – 8. marraskuuta 1973 Rønne, Bornholm, Tanska) oli tanskalainen oopperalaulaja, äänialaltaan tenori.


title: Erik Sjöberg (laulaja)

text: Sjöberg työskenteli koulun jälkeen seitsemän vuotta suutarina. Ystävänsä ansiosta hän pääsi kuultavaksi Kööpenhaminaan, ja hän sai stipendin opiskelemaan Tanskan kuninkaallisen oopperan kouluun. Hän aloitti baritonina, kuten tenoreilla on tapana. Sjöberg debytoi Kuninkaallisessa oopperassa 1937 Leoncavallo "Pagliaccissa". Sen jälkeen hän lauloi lähinnä pikkuosia. Hän muutti 1943 Tukholmaan, jossa ryhtyi opiskelemaan saadakseen äänialakseen tenorin. Hän palasi Kööpenhaminaan 1944 ja lauloi ensimmäisenä roolinaan "Carmenin" Don Josén. Hänen viimeinen roolinsa Kööpenhaminassa oli Bacchus "Ariadne auf Naxossa" vuonna 1959. Sen jälkeen hän kiersi laulamassa eri puolilla Eurooppaan. Hän päätti uransa 1973.


title: Erik Sjöberg (laulaja)

text: Kamarilaulajan arvon hän sai 1951. Muutamia hänen levytyksiään on julkaistu CD:nä.


title: Pedro Monzón

text: Pedro Damián Monzón (23. helmikuuta 1962, Goya, Argentiina) on argentiinalainen entinen jalkapalloilija. Nykyään Monzón on Villa Maipúlaisen Chacaritan valmentajana. Monzón pelasi urallaan myös 15 maaottelua, joista neljä ottelua Italian MM-kisoissa 1990, jossa Argentiina saavutti hopeaa. Loppuottelussa Saksaa vastaan Monzónista tuli MM-kisahistorian ensimmäinen punaisen kortin finaalissa saanut pelaaja. Hän teki ainoan maajoukkuemaalinsa samassa turnauksessa Romaniaa vastaan.


title: Pedro Monzón

text: Monzón pelasi suurimman osan urastaan Avellanedalaisessa Independientessä.


title: HMS Battler

text: HMS Battler (viirinumero D18) oli Britannian Kuninkaallisen laivaston toisessa maailmansodassa palvellut Attacker-luokan saattuetukialus, joka oli toimitettu Britannialle Yhdysvalloista lend-lease sopimuksen nojalla.


title: HMS Battler

text: Aluksen köli oli laskettu 15. huhtikuuta 1941 Ingalls Shipbuildingin telakalla. Alus otettiin laivaston käyttöön nimettynä "USS Altamahaksi" (CVE-6), jolloin se samalla siirrettiin lend-lease sopimuksen mukaisesti Kuninkaalliselle laivastolle, joka nimesi aluksen "HMS Battleriksi" palvelukseen otettaessa.


title: HMS Battler

text: "HMS Battler" vaurioitui 9. marraskuuta 1942 törmätessään laituriin, minkä vuoksi se siirrettiin New Orleansiin korjattavaksi. Alus palasi 15. marraskuuta telakalta ja se lähti 20. marraskuuta Norfolkiin Virginiaan, jossa se siirrettiin uudelleen telakalle 23. marraskuuta. Alus palasi palvelukseen 21. joulukuuta, jolloin se vastaanotti 18 Martlet lentokonetta kuljetettavaksi Britanniaan. Alus lähti merelle liittyäkseen Liverpooliin lähtevään saattueeseen HX220.


title: HMS Battler

text: Alus erkani 9. tammikuuta 1943 saattueesta saavuttuaan Liverpooliin. Se otettiin 12. tammikuuta telakalle muutettavaksi Britannian laivaston järjestelmien mukaiseksi, jolloin se samalla määrättiin läntisen reitin alaisuuteen suojaamaan Atlantin saattueita. Alus aloitti maaliskuussa koulutuksen Clydessä.


title: HMS Battler

text: Alus oli huhtikuun sijoitettuna Greenockiin ja sen lentomiehistöjen koulutus sukellusveneidentorjuntaan aloitettiin 4. huhtikuuta. Se määrättiin toukokuussa suojaamaan Gibraltarille matkaavaa saattuetta OS49/KMS16 ja Länsi-Afrikkaan matkaavaa saattuetta OS76. Alus liittyi 4. kesäkuuta ensin mainittuun saattueeseen, josta se erkani 13. kesäkuuta muodostettaessa saattue KMS16G. Se erkani 15. kesäkuuta tästä sen saavuttua Gibraltarille. Alus suojasi 22. kesäkuuta saattueen XK9 Clydeen.


title: HMS Battler

text: Se erkani saattueesta Xk9, kun uusi suojue saapui. Aluksen lentolaivueet siirtyivät maihin ja se määrättiin Salernon maihinnousuun. Alus aloitti valmistautumisen uuteen tehtäväänsä Clydessä. Sille siirtyivät elokuussa 807. ja 808. laivueiden Seafiret henkilöstöineen. 1. syyskuuta "HMS Battler" lähti Välimerelle, jossa se liittyi Force V:hen aloittaen harjoittelun maihinnousuun. Osaston muut alukset olivat "HMS Euryalus", "HMS Charybdis", "HMS Scylla", "HMS Unicorn", "HMS Attacker", "HMS Hunter", "HMS Stalker", "HMS Cleveland", "HMS Holcombe", "HMS Atherstone", "HMS Liddesdale", "HMS Farndale", "HMS Calpe", "HMS Haydock", Puolan merivoimien "ORP Slazak" ja "ORP Krakowiak".


title: HMS Battler

text: "HMS Battler" oli 6. syyskuuta osastonsa mukana Maltalla. Alus aloitti 8. syyskuuta Salernon saattueiden suojaamisen ja seuraavana päivänä se oli Salernon edustalla, jossa sen lentokoneet toimivat tykistöntulenjohtajina sekä ilmatorjunnan tukena. Osa aluksen koneista siirtyi maakentille. Operaation päätyttyä Force V lakkautettiin 14. syyskuuta, jolloin aluksen lentokoneet palasivat maakentiltä takaisin alukselle ja "HMS Battler" aloitti matkan Gibraltarille.


title: HMS Battler

text: Alus saapui 20. syyskuuta Gibraltarille, josta se jatkoi matkaansa Britteinsaarille suojaten saattueetta. Alus määrättiin 22. syyskuuta Intian valtamerelle saattueiden suojaksi Itäiseen laivastoon Bombayhin. Aluksen lentokoneet siirtyivät maihin ja se vastaanotti 834 laivueen Swordfish ja Seafire koneet ja laivueen henkilöstön.


title: HMS Battler

text: Alus matkasi lokakuussa Ceylonille liittyäkseen Itäiseen laivastoon. Adenissa alus määrättiin suojaamaan saattue AB18A Bombayhin ja se lähti 4. marraskuuta Adenista saattueen mukana. Alus erkani vielä samana päivänä saattueesta palaten Adeniin. Se suojasi 11. marraskuuta saattuetta AB20 Adenista Bombayhin. Alus suojasi 12. joulukuuta saattueen AB24A Adenista Bombayhin, josta tuli samalla aluksen uusi kotisatama.


title: HMS Battler

text: "HMS Battler" suojasi 8. tammikuuta 1944 saattuetta AB27, josta se erkani etsimään Afrikan itärannikolla havaittua sukellusvenettä. Helmikuussa alus määrättiin Mauritiukselle sukellusveneidentorjuntatehtäviin osasto Force 67:ään, jonka muut alukset olivat risteilijä "HMS Newcastle" ja hävittäjä "HMS Quadrant". Osaston tehtävänä oli etsiä ja tuhota emälaiva "CHarlotteen" tukeutuneet sukellusveneet. Alus liittyi maaliskuun alussa Mauritiuksella osastoonsa, joka aloitti operaatio Coveredin.


title: HMS Battler

text: Alus lähti 5. maaliskuuta osaston mukana Mauritiukselta ja 12. maaliskuuta alukselta lähtenyt Swordfish torpedopommittaja havaitsi emälaiva "Braken", jonka kyljessä oli kaksi sukellusvenettä. Lentokone hyökkäsi aluksia vastaan, jolloin yksi sukellusvene vaurioitui ja emälaivan miehistö upotti aluksensa. Alus palasi 16. maaliskuuta osaston mukana Mauritiukselle. Alus lähti operaatiosta vapauduttuaan huollettavaksi Durbaniin, jonne se saapui 21. maaliskuuta.


title: HMS Battler

text: "HMS Battler" palasi palvelukseen toukokuussa jatkaen Intian valtameren saattueiden suojaamista. Se suojasi 28. kesäkuuta saattuetta cm³3 Adenista Kilindiniin Keniaan ja 11. heinäkuuta saattueen KR11 Kilindinistä Colomboon, josta tuli samalla aluksen uusi kotisatama.


title: HMS Battler

text: Alus lähti elokuussa Colombosta Addun atollille, josta käsin se aloitti sukellusveneidentorjuntatehtävät. Alus oli palveluksessa Intian valtamerellä, kunnes se määrättiin marraskuussa palaamaan Britteinsaarille. Alus valittiin 8. marraskuuta muutettavaksi lentokoneiden kuljetusalukseksi ja se muutti matkasuunnitelmat Australiaksi, jonne se lähti joulukuun alussa.


title: HMS Battler

text: "HMS Battler" lähti 9. joulukuuta Australiasta Panaman kanavan kautta Britteinsaarille, jonne se saapui maaliskuun alussa. Alus liitettiin läntisen reitin alaisuuteen ja se aloitti 5. maaliskuuta 1945 laskeutumiskoulutuksen Clydessä.